4. การประกอบธุรกิจของกลุ่มธนาคารเกียรตินาคิน

ภาพรวมการประกอบธุรกิจ

กลุ่มธนาคารเกียรตินาคิน แบ่งการดำเนินธุรกิจออกเป็น 4 กลุ่มธุรกิจหลัก ดังนี้ 1) สินเชื่อรายย่อย
2) สินเชื่อธุรกิจ 3) ธนบดีธนกิจ และ 4) บริหารสินทรัพย์ และมีสายงานสนับสนุน ประกอบด้วย
สายเครือข่ายการขายและบริการ สายเทคโนโลยีสารสนเทศ สายปฏิบัติการ
สายกลยุทธ์และพัฒนาองค์กร สายบริหารทรัพยากรบุคคล สายการเงินและงบประมาณ
สายกำกับการปฏิบัติตามกฎเกณฑ์ สายตรวจสอบภายใน สายบริหารความเสี่ยง สำนักสื่อสารองค์กร
และสำนักกรรมการ โดยมีรายละเอียดการประกอบธุรกิจดังนี้

[]

1.  ลักษณะผลิตภัณฑ์และการบริการ

1)  สินเชื่อรายย่อย

ดำเนินการโดยสายธนาคารรายย่อยของธนาคาร
เน้นการให้บริการทางการเงินแก่ลูกค้ารายย่อยที่เป็นบุคคลธรรมดา
โดยมีผลิตภัณฑ์และบริการทางการเงินที่สำคัญ ดังนี้

1.  สินเชื่อเช่าซื้อรถยนต์

  ธนาคารให้บริการสินเชื่อเช่าซื้อรถยนต์ทุกประเภท ทั้งรถใหม่ และใช้แล้ว ซึ่งรวมถึงรถยนต์นั่ง
  รถยนต์อเนกประสงค์ รถยนต์เชิงพาณิชย์ แก่บุคคล
  หรือนิติบุคคล ที่ต้องการซื้อรถยนต์มาใช้งานโดยทั่วไป ผู้เช่าซื้อจะชำระเงินดาวน์ส่วนหนึ่ง
  และผ่อนชำระค่างวดเป็นจำนวนเท่าๆ กัน ตลอดอายุสัญญาเช่าซื้อ
  และ/หรือธนาคารมีกรรมสิทธ์ในทรัพย์สินตามกฎหมายจนกว่าผู้เช่าซื้อจะผ่อนชำระเงินกู้ครบถ้วน
  ระยะเวลาการเช่าซื้อ 12-84 เดือน และมีอัตราดอกเบี้ยคงที่ตามอัตราตลาด ณ วันที่ทำสัญญา

  นอกจากนี้ ธนาคารยังให้บริการด้านอื่นๆ เกี่ยวกับรถยนต์ เช่น บริการต่อภาษีรถยนต์ประจำปี
  บริการด้านการขอ ใบอนุญาตเกี่ยวกับรถยนต์ บริการด้านการทำประกันภัย และภาษีรถยนต์อีกด้วย
  ซึ่งให้บริการ ครอบคลุมพื้นที่ทั้งในกรุงเทพฯ และต่างจังหวัด

  สินเชื่อเช่าซื้อรถยนต์เป็นธุรกิจหลักของกลุ่มธนาคารเกียรตินาคินที่มีการเติบโตอย่างต่อเนื่อง
  คิดเป็นสัดส่วนร้อยละ 71.4 ของสินเชื่อรวม
  โดยมีอัตราการเติบโตของเงินให้สินเชื่อสูงถึงร้อยละ 31.2 จาก 73,920 ล้านบาท ณ วันที่ 31
  ธันวาคม 2553 เป็น 96,946 ล้านบาท ณ วันที่ 31 ธันวาคม 2554
  มีสัดส่วนการให้สินเชื่อเช่าซื้อรถยนต์ใหม่ต่อรถยนต์ใช้แล้วเฉลี่ยร้อยละ 52 ต่อ 48 ในปี 2554
  และแบ่งสัดส่วนสินเชื่อเช่าซื้อตามภูมิภาคและประเภทของรถ ได้ดังนี้

  [] []

  กลุ่มธนาคารเกียรตินาคิน ยังคงมุ่งเน้นที่จะขยายธุรกิจสินเชื่อเช่าซื้ออย่างต่อเนื่องต่อไป
  โดยให้ความสำคัญกับการบริการที่รวดเร็ว มีประสิทธิภาพ
  และเน้นควบคุมคุณภาพของสินเชื่อให้อยู่ในระดับที่ดี
  สำหรับการกำหนดอัตราดอกเบี้ยการให้กู้ยืมจะอยู่ในระดับเดียวกับอัตราตลาด
  และสอดคล้องกับระยะเวลาการผ่อนชำระ

2.  สินเชื่อบุคคล

  สินเชื่อบุคคล
  เป็นสินเชื่ออเนกประสงค์เพื่อช่วยเสริมสภาพคล่องให้แก่ลูกค้าเช่าซื้อรถยนต์ที่มีประวัติการผ่อนชำระที่ดี
  วงเงินสูงสุด 5 เท่าของรายได้ ผ่อนชำระนานสูงสุดถึง 48 เดือน โดยแบ่งเป็น 2 ประเภท
  ได้แก่ สินเชื่อ Term Loan คือ สินเชื่ออเนกประสงค์ ที่ไม่ต้องใช้หลักทรัพย์ หรือ
  บุคคลค้ำประกัน
  ทำสัญญาผ่อนชำระคืนให้แก่ธนาคารเป็นจำนวนเงินแต่ละงวดตามระยะเวลาที่กำหนด
  เพื่อช่วยเสริมสภาพคล่อง และสินเชื่อ Revolving Loan
  ผู้ขอกู้จะได้รับเป็นวงเงินสินเชื่อพร้อมบัตรกดเงินสด KK Cash Card
  ซึ่งเบิกถอนเป็นเงินสดได้ด้วยการใช้บัตรทำรายการเบิกถอนผ่านเครื่อง ATM Pool
  โดยมีเงื่อนไขชำระคืนขั้นต่ำแต่ละงวดตามที่ธนาคารกำหนด

3.  สินเชื่อเคหะ

  สินเชื่อเคหะ เป็นบริการสินเชื่อเพื่อที่อยู่อาศัย โดยมีวัตถุประสงค์หลักเพื่อซื้อที่ดินและสิ่งปลูกสร้าง
  จำกัดพื้นที่โครงการในเขตกรุงเทพฯ และปริมณฑล และจังหวัดชลบุรี โดย ณ วันที่ 31 ธันวาคม
  2554 สินเชื่อเคหะมีจำนวน 1,517 ล้านบาท ลดลงร้อยละ 6.8 เมื่อเทียบกับสิ้นปี 2553

  นอกจากนี้ ธนาคารได้ลงนามบันทึกข้อตกลงความร่วมมือกับบรรษัทตลาดรองสินเชื่อที่อยู่อาศัย
  (บตท.) ในการจัดสินเชื่อที่อยู่อาศัยดอกเบี้ยคงที่ ซึ่ง บตท.
  ได้ทยอยจัดซื้อสินเชื่อที่อยู่อาศัยจากธนาคาร นอกจากนี้ ธนาคารและบตท.
  ได้ดำเนินการตามโครงการร่วมมือกับผู้ประกอบการอสังหาริมทรัพย์ในการออกผลิตภัณฑ์สินเชื่อที่อยู่อาศัยสำหรับลูกค้าโครงการฯ  

4.  สินเชื่อ Micro SMEs

  สินเชื่อ Micro SMEs เป็นสินเชื่อที่ให้แก่ลูกค้าบุคคลหรือ นิติบุคคลที่ประกอบธุรกิจขนาดเล็ก
  ทั้งภาคบริการ ค้าส่ง และค้าปลีก และมีวงเงินหลากหลายรูปแบบ อาทิ
  วงเงินเพื่อเป็นทุนหมุนเวียนในการประกอบธุรกิจ วงเงิน O/D วงเงินเพื่อขยายกิจการ
  โดยแบ่งเป็น 2 ประเภท ได้แก่ สินเชื่อแบบไม่มีหลักทรัพย์ค้ำประกัน
  และสินเชื่อแบบมีหลักทรัพย์ค้ำประกัน  

5.  บริการเงินฝาก

  ธนาคารให้บริการด้านเงินฝากกับกลุ่มลูกค้าทั้งประเภทบุคคลธรรมดาและนิติบุคคล โดยจำแนกเป็น
  3 ประเภทหลัก ได้แก่ เงินฝากกระแสรายวัน เงินฝากออมทรัพย์ และเงินฝากประจำ
  โดยเน้นการให้ผลตอบแทนที่คุ้มค่ากับลูกค้า
  อีกทั้งยังมีการพัฒนาผลิตภัณฑ์และการให้บริการอย่างต่อเนื่องเพื่อตอบสนองความต้องการและเพิ่มระดับความพึงพอใจของลูกค้า

6.  สินเชื่อรถเพื่อเงินสด (Car Cash)

  สินเชื่อรถเพื่อเงินสด ให้บริการวงเงินสินเชื่อประเภท Term loan
  แก่ผู้ถือกรรมสิทธิ์รถยนต์ที่ปลอดภาระหนี้ และนำมาเป็นหลักทรัพย์ค้ำประกันกับทางธนาคาร
  โดยโอนเปลี่ยนชื่อผู้ถือกรรมสิทธิ์เป็นธนาคาร โดยกลุ่มลูกค้าเป้าหมาย คือ
  กลุ่มลูกค้าเคยจัดเช่าซื้อกับธนาคาร และกลุ่มลูกค้าภายนอกทั่วไป

7.  บริการประกันภัยและบริการประกันชีวิต (Bancassurance)

  ธนาคารให้บริการเป็นนายหน้าประกันภัยทั้งประกันชีวิต และประกันวินาศภัย
  โดยร่วมมือกับกลุ่มพันธมิตร หรือ บริษัทประกันภัยชั้นนำที่มีชื่อเสียง
  ในการออกแบบผลิตภัณฑ์และบริการประกันภัยประเภทต่างๆ
  ให้แก่ลูกค้าสินเชื่อเช่าซื้อรถยนต์ของธนาคาร ได้แก่ ประกันภัยรถยนต์ทุกประเภท และประกันชีวิต
  (Car Shield) แบบคุ้มครองวงเงินสินเชื่อรถยนต์ กรณีผู้เช่าซื้อรถยนต์เสียชีวิต

8.  การประมูลรถยนต์

  ธนาคารจัดให้มีการประมูลรถยนต์ใช้แล้วจากลูกค้าของธนาคาร ที่ศูนย์ประมูลรถยนต์ของธนาคาร
  ซึ่งมี 2 แห่ง คือ ถนนบางนา-ตราด กม. 8 และจังหวัดอุดรธานี ทุกเดือน

  ในปี 2554 ศูนย์ประมูลรถยนต์ของธนาคารได้รับการรับรองคุณภาพตามมาตรฐานสากล ISO
  9001:2008
  เป็นแห่งแรกในประเทศไทย เนื่องจากเป็นศูนย์ประมูลที่ให้บริการครบวงจรและมีมาตรฐานสำหรับผู้ประกอบการรถใช้แล้ว
  และเป็นทางเลือกสำหรับประชาชนทั่วไป

2)  สินเชื่อธุรกิจ

ประกอบด้วยสินเชื่อ 2 ประเภทหลัก คือ สินเชื่อธุรกิจอสังหาริมทรัพย์ ซึ่งคิดเป็นสัดส่วนร้อยละ
12.4 ของสินเชื่อรวม และสินเชื่อธุรกิจเอสเอ็มอี รายละเอียดของสินเชื่อประเภทต่างๆ มีดังนี้

1.  สินเชื่อธุรกิจอสังหาริมทรัพย์

  ธนาคารเกียรตินาคินให้บริการสินเชื่อ สำหรับผู้ประกอบการอสังหาริมทรัพย์
  หรือผู้ประกอบการพัฒนาโครงการที่อยู่อาศัย รายกลางและรายเล็ก ทั้งในกรุงเทพฯ
  และส่วนภูมิภาค โดยมีทีมงานให้บริการสินเชื่อครบวงจร รวมถึงผู้เชี่ยวชาญในสาขาอาชีพต่างๆ
  ที่พร้อมให้คำปรึกษา คำแนะนำ ด้านวิศวกรรมงานก่อสร้าง ด้านสถาปนิกการออกแบบ
  ข้อมูลวิจัยและพัฒนา ข้อกฎหมายต่างๆ นอกจากนี้ ยังมีเครือข่ายให้การสนับสนุน ทั้งด้านการตลาด
  การโฆษณาประชาสัมพันธ์ และการบริหารโครงการ
  เพื่อช่วยเพิ่มศักยภาพในการทำธุรกิจของลูกค้า

  สินเชื่อธุรกิจอสังหาริมทรัพย์ เป็นสินเชื่อประเภท Project Finance
  ที่มีวัตถุประสงค์ในการพัฒนาโครงการที่อยู่อาศัยที่ชัดเจน ธนาคารมุ่งเน้นความสะดวกให้แก่ลูกค้า
  โดยมีขั้นตอนการอนุมัติที่รวดเร็ว ให้วงเงินตรงตามความต้องการของผู้ประกอบการ
  และกำหนดรูปแบบการผ่อนชำระให้สอดคล้องกับรายได้ของลูกค้า

  ณ วันที่ 31 ธันวาคม 2554 สินเชื่อธุรกิจอสังหาริมทรัพย์มีจำนวน 16,851 ล้านบาท
  ขยายตัวร้อยละ 15.4 เมื่อเทียบกับสิ้นปี 2553
  แบ่งเป็นโครงการบ้านจัดสรรและทาวน์เฮ้าส์ร้อยละ 77.0 และโครงการคอนโดมิเนียมร้อยละ
  23.0

2.  สินเชื่อธุรกิจเอสเอ็มอี

  สินเชื่อที่ให้แก่กลุ่มผู้ประกอบการธุรกิจที่เกี่ยวเนื่องกับธุรกิจยานยนต์
  และธุรกิจอสังหาริมทรัพย์เป็นหลัก ธนาคารมีสินเชื่อธุรกิจเอสเอ็มอี ณ สิ้นปี 2554 จำนวน
  13,640 ล้านบาท เพิ่มขึ้นร้อยละ 22.5 จากสิ้นปี 2553 โดยมีรายละเอียด ดังนี้

1.  สินเชื่อธุรกิจอพาร์ทเม้นท์

  สินเชื่อที่ให้แก่ ลูกค้าผู้ประกอบธุรกิจอพาร์ทเม้นท์ ให้เช่า รวมถึงเซอร์วิส-อพาร์ทเม้นท์
  อาคารที่อยู่อาศัยรวมเพื่อเช่า และหอพัก ทั้งที่เป็นโครงการใหม่ และปรับปรุงโครงการเดิม
  โดยธนาคารมีสถาปนิก วิศวกร ดูแลให้คำปรึกษาเรื่องแบบก่อสร้าง และการก่อสร้างหอพัก
  หรืออพาร์ทเมนท์ให้ได้มาตรฐาน

  กลุ่มลูกค้าเป้าหมาย คือ
  ผู้ประกอบการที่มีที่ดินของตนเองอยู่ในทำเลเป้าหมายต้องการสร้างที่พักอาศัยให้เช่า
  กลุ่มผู้ประกอบการที่มีหอพักหรืออพาร์ทเม้นท์ที่เปิดดำเนินการแล้ว
  และที่ต้องการเงินกู้เพื่อนำไปใช้ขยายธุรกิจ หรือเพื่อก่อสร้าง ปรับปรุง ห้องพัก
  หรืออพาร์ทเม้นท์เพิ่มเติม

2.  สินเชื่อธุรกิจขนส่ง (Logistics) 

  บริการสินเชื่อให้กับกลุ่มผู้ประกอบการธุรกิจขนส่ง เช่น กลุ่มบรรทุกปูนซีเมนต์ กลุ่มบรรทุกน้ำมัน
  กลุ่มขนส่งตู้คอนเทนเนอร์เพื่อการนำเข้าและส่งออก กลุ่มขนส่งยานยนต์และอะไหล่ เป็นต้น
  โดยมีบริการวงเงินสินเชื่อประเภทต่างๆ เช่น วงเงินเช่าซื้อสำหรับผู้ประกอบการธุรกิจรถเช่า
  (Car rent) วงเงินเช่าซื้อรถบรรทุกสิบล้อ รถบรรทุกหกล้อ รถหัวลาก หางพ่วงจำนวนตั้งแต่ 2
  คันขึ้นไป วงเงินกู้เพื่อซื้อที่ดิน ก่อสร้างอาคาร เพื่อใช้ในธุรกิจขนส่ง
  และวงเงินทุนหมุนเวียนเพื่อใช้ในกิจการขนส่ง เป็นต้น

3.  สินเชื่อธุรกิจฟลอร์แพลน (Floor Plan)

  บริการสินเชื่อให้กับผู้ประกอบการตัวแทนจำหน่ายรถยนต์ใหม่ และเต็นท์รถมือสอง
  เพื่อเป็นเงินทุนหมุนเวียนในธุรกิจรถยนต์ ได้แก่ วงเงินสินเชื่อหมุนเวียน  วงเงินกู้ (Long
  Term Loan) รวมถึง หนังสือค้ำประกัน (LG) และเงินเบิกเกินบัญชี และวงเงินกู้
  โดยมีวัตถุประสงค์เพื่อที่จะสนับสนุนให้ผู้ประกอบการสามารถดำเนินธุรกิจและขยายธุรกิจได้ในระยะยาว

4.  สินเชื่อธุรกิจสิ่งพิมพ์และบรรจุภัณฑ์

  มุ่งเน้นการสนับสนุนสินเชื่อในธุรกิจโรงพิมพ์ และธุรกิจบรรจุภัณฑ์ ทั้งประเภทกระดาษ
  และพลาสติก เช่น สินเชื่อเพื่อขยายโรงงาน เพื่อซื้อเครื่องจักรเพื่อใช้ในธุรกิจ
  วงเงินหมุนเวียนที่มีหลักประกันสำหรับใช้ในธุรกิจ วงเงินชำระหนี้ (Refinance)
  และสินเชื่อเพื่อการนำเข้า

3)  ธุรกิจธนบดีธนกิจ (Wealth Management)

เป็นการดำเนินธุรกิจร่วมกันของ “3KK” ประกอบด้วย สายธนบดีธนกิจของธนาคาร และ บริษัทย่อย
2 แห่ง คือ บล.เกียรตินาคิน และบลจ.เกียรตินาคิน
ให้บริการแก่กลุ่มลูกค้าที่มีฐานทรัพย์สินพร้อมลงทุนได้ตั้งแต่ 10 ล้านบาทขึ้นไป
โดยแบ่งการบริการออกได้ดังนี้

1.  ธุรกิจบริหารการเงินส่วนบุคคล (Private Banking)

  ธนาคารได้รวบรวมผลิตภัณฑ์ด้านเงินฝากและการลงทุนที่หลากหลาย
  เพื่อนำเสนอให้ตรงตามความต้องการของลูกค้า ประกอบด้วย ผลิตภัณฑ์เงินฝากของธนาคารเอง
  และผลิตภัณฑ์ด้านการลงทุน ประกอบด้วย กองทุนรวมทุกประเภท ได้แก่ ตราสารทุน ตราสารหนี้
  สินค้าโภคภัณฑ์ ตราสารอนุพันธ์ และ อสังหาริมทรัพย์ และผลิตภัณฑ์ประกันชีวิต ทั้งแบบสะสมทรัพย์
  บำนาญ คุ้มครองชีวิต นอกจากนี้ ยังมีบริการ E-Banking บริการด้านที่ปรึกษาทางการเงิน
  และบริการด้านธุรกรรมทางการเงิน

  ธนาคารเกียรตินาคิน เป็นตัวแทนจำหน่ายกองทุนรวมของบริษัทจัดการกองทุน 17 แห่ง
  และเป็นพันธมิตรกับบริษัทประกันชีวิต 4 แห่ง ให้บริการผลิตภัณฑ์ประกันชีวิต (Bancassurance)

2.  ธุรกิจหลักทรัพย์ (Securities Business)

  ดำเนินการโดย บล.เกียรตินาคิน ซึ่งเป็นบริษัทย่อยของธนาคาร
  ให้บริการผ่านสำนักงานใหญ่ในกรุงเทพฯ และสาขาของ บล.เกียรตินาคิน อีก 11 แห่ง
  ให้บริการด้านธุรกิจหลักทรัพย์แก่ลูกค้ารายย่อยเป็นหลัก ประกอบด้วย

1)  การเป็นนายหน้าซื้อขายหลักทรัพย์

  บล.เกียรตินาคิน เป็นสมาชิกตลาดหลักทรัพย์แห่งประเทศไทยหมายเลข 19
  ให้บริการเป็นนายหน้าซื้อขายหลักทรัพย์แก่ลูกค้าทั้งชาวไทยและต่างประเทศ ประเภทลูกค้าทั่วไป
  ทั้งนี้ นักลงทุนทั่วไปสามารถใช้บริการซื้อขายหลักทรัพย์ ทั้งในระบบซื้อขายผ่านเจ้าหน้าที่การตลาด
  (ส่งคำสั่งซื้อขายผ่านห้องค้าหลักทรัพย์) ทั้งประเภทบัญชีเงินสดและบัญชีมาร์จิ้น (ระบบ Credit
  Balance) และในระบบอินเทอร์เน็ต (Internet Trading Account)

2)  การเป็นตัวแทนซื้อขายสัญญาซื้อขายล่วงหน้า

  บล.เกียรตินาคิน
  ได้รับอนุญาตให้ประกอบธุรกิจเป็นตัวแทนซื้อขายสัญญาซื้อขายล่วงหน้าจากสำนักงานคณะกรรมการกำกับหลักทรัพย์และตลาดหลักทรัพย์
  และเป็นสมาชิกของตลาดอนุพันธ์และสำนักหักบัญชี โดยได้เปิดให้บริการซื้อขายผ่านตลาดอนุพันธ์
  (TFEX) ตั้งแต่ปี 2549

1.  ธุรกิจจัดการกองทุน (Fund Management)

  ดำเนินการโดยบลจ. เกียรตินาคิน ซึ่งธนาคารได้เข้าถือหุ้น บลจ.เกียรตินาคิน ในสัดส่วนร้อยละ
  60.0 ของจำนวนหุ้นที่จำหน่ายได้แล้วทั้งหมด จากกองทุนบำเหน็จบำนาญข้าราชการ เมื่อวันที่ 12
  กรกฎาคม 2554

  บลจ.เกียรตินาคิน ประกอบธุรกิจจัดการกองทุนทุกประเภท
  ให้บริการด้านจัดการลงทุนแก่ลูกค้าบุคคลทั่วไปหรือลูกค้าองค์กร
  นิติบุคคลที่สนใจการลงทุนในกองทุนรวม กองทุนสำรองเลี้ยงชีพ หรือกองทุนส่วนบุคคล
  ผ่านเครื่องมือทางการเงินที่มีนวัตกรรม และตอบสนองความต้องการของลูกค้าที่แตกต่างกัน

  ที่ผ่านมา บลจ. เกียรตินาคิน มุ่งเน้นการจัดการกองทุนรวม และกองทุนอสังหาริมทรัพย์เป็นหลัก
  โดย ณ วันที่ 31 ธันวาคม 2554 บลจ.เกียรตินาคิน
  มีมูลค่าทรัพย์สินสุทธิภายใต้การบริหารจัดการรวม 19,887 ล้านบาท ประกอบด้วยกองทุนทั้งหมด
  32 กอง แบ่งเป็น กองทุนรวมตราสารทุน 5 กอง กองทุนรวมตราสารหนี้ 13 กอง
  กองทุนรวมแบบผสม 2 กอง กองทุนรวมต่างประเทศ 8 กอง และกองทุนรวมอสังหาริมทรัพย์ 4
  กอง ปัจจุบันอยู่ระหว่างขยายการดำเนินธุรกิจไปยังการบริหารกองทุนสำรองเลี้ยงชีพ
  กองทุนส่วนบุคคล รวมถึงกองทุนโครงสร้างปัจจัยพื้นฐาน (Infrastructure Fund)

4)  ธุรกิจบริหารสินทรัพย์

ดำเนินการโดยธนาคารและกองทุนรวม 8 กอง ซึ่งเป็นบริษัทย่อยที่ธนาคารถือหน่วยลงทุน
ธนาคารได้เริ่มทำธุรกิจบริหารหนี้ในปี 2542
จากการประมูลสิทธิเรียกร้องที่เกิดจากการประกอบธุรกิจของสถาบันการเงินมาจากองค์การเพื่อการปฏิรูประบบสถาบันการเงิน
(ปรส.) และระหว่างปี 2546 – 2549 ธนาคารได้ประมูลหนี้จากกรมบังคับคดี
ซึ่งเป็นหนี้ที่อยู่ในกระบวนการทางกฎหมาย และในปี 2553
ธนาคารได้ซื้อหน่วยลงทุนของกองทุนรวมแกมม่าแคปปิตอล และกองทุนรวมบางกอกแคปปิตอล
ซึ่งมีลักษณะการดำเนินธุรกิจเช่นเดียวกับกองทุนรวมอื่นๆ ซึ่งเป็นบริษัทย่อยของธนาคาร

กลุ่มบริหารสินทรัพย์ ประกอบด้วย ธุรกิจบริหารหนี้ ดูแลและเจรจาปรับโครงสร้างหนี้
และการขายทรัพย์สินรอขาย ซึ่งมีฝ่ายบริหารทรัพย์สินรอขายดูแลรับผิดชอบการขายทรัพย์สินรอขาย
โดยมีรายละเอียดอยู่ใน www.kkasset.com
ให้กับลูกค้าผู้สนใจค้นหาทรัพย์สินตามประเภทของทรัพย์สิน ทำเล พื้นที่ หรือช่วงราคาได้ตามต้องการ

1.  การตลาดและภาวะการแข่งขัน

    1.  ช่องทางการให้บริการ

กลุ่มธนาคารเกียรตินาคิน มีช่องทางการให้บริการโดยตรงผ่าน 3 บริษัท คือ ธนาคาร
บล.เกียรตินาคิน และบลจ.เกียรตินาคิน นอกจากนี้
ยังมีตัวแทนจำหน่ายผลิตภัณฑ์และบริการทางการเงินบางประเภท โดยมีรายละเอียดดังนี้

1.  ธนาคารเกียรตินาคิน

ณ วันที่ 31 ธันวาคม 2554 ธนาคารมีสาขารวมทั้งสิ้น 72 สาขา (รวมสำนักงานใหญ่)
ครอบคลุมพื้นที่ 53 จังหวัดทั่วประเทศ โดยมีสำนักงานใหญ่ตั้งอยู่ที่ อาคารอัมรินทร์ทาวเวอร์
รายละเอียด ดังนี้

+---------------+----+------------------------------------------------+
| เขตพื้นที่        | จ  | สาขา                                           |
|               | ำน |                                                |
|               | วน |                                                |
+---------------+----+------------------------------------------------+
| กรุงเทพมหานคร  | 17 | สำนักอัมรินทร์ อโศก เกษตร-วิภาวดี คริสตัล ดีไซน์ เซ็นเตอร์ |
|               |    | (CDC) เจริญกรุง ทองหล่อ ปิ่นเกล้า พระราม 3 พหลโยธิน   |
|               |    | เพลส เพชรเกษม – กาญจนาภิเษก เยาวราช รามอินทรา    |
|               |    | ศรีนครินทร์ สี่พระยา สีลม สุขสวัสดิ์ เดอะมอลล์- บางกะปิ    |
+---------------+----+------------------------------------------------+
| ปริมณฑล        | 6  | นนทบุรี ปทุมธานี สมุทรสาคร สมุทรปราการ นครปฐม        |
|               |    | สุวรรณภูมิ                                        |
+---------------+----+------------------------------------------------+
| ภาคกลาง       | 10 | กำแพงเพชร ชัยนาท นครสวรรค์ พระนครศรีอยุธยา พิจิตร    |
|               |    | พิษณุโลก                                         |
|               |    |                                                |
|               |    | เพชรบูรณ์ ลพบุรี สระบุรี สุพรรณบุรี                     |
+---------------+----+------------------------------------------------+
| ภาคตะวันตก     | 5  | ราชบุรี กาญจนบุรี ประจวบคีรีขันธ์ หัวหิน เพชรบุรี          |
+---------------+----+------------------------------------------------+
| ภาคตะวันออก    | 7  | จันทบุรี ระยอง ฉะเชิงเทรา พัทยา ชลบุรี ปราจีนบุรี ระยอง  |
|               |    | สระแก้ว                                         |
+---------------+----+------------------------------------------------+
| ภาคตะ         | 14 | กาฬสินธุ์ ขอนแก่น ชัยภูมิ นครราชสีมา บุรีรัมย์ ยโสธร       |
| วันออกเฉียงเหนือ |    | ร้อยเอ็ด เลย ศรีสะเกษ                             |
|               |    |                                                |
|               |    | สกลนคร สุรินทร์ หนองคาย อุดรธานี อุบลราชธานี          |
+---------------+----+------------------------------------------------+
| ภาคเหนือ       | 6  | เชียงราย เชียงใหม่ พะเยา แพร่ ลำปาง ลำพูน           |
+---------------+----+------------------------------------------------+
| ภาคใต้         | 7  | กระบี่ ชุมพร ตรัง นครศรีธรรมราช ภูเก็ต หาดใหญ่         |
|               |    | สุราษฎร์ธานี                                      |
+---------------+----+------------------------------------------------+

นอกจากนี้ ธนาคารยังมีศูนย์ประมูลรถยนต์ 2 แห่ง ได้แก่ ศูนย์ประมูลรถยนต์ ถนนบางนา-ตราด
กม.8 และจังหวัดอุดรธานี เพื่อสามารถรองรับการประมูลรถได้อย่างทั่วถึงทุกภูมิภาค

ธนาคารวางแผนที่จะขยายสาขาเพิ่มเติมอย่างต่อเนื่อง เพื่ออำนวยความสะดวกให้กับลูกค้า โดยในปี
2555 จะเน้นการเปิดสาขาในกรุงเทพฯ และปริมณฑล เป็นส่วนใหญ่ เพื่อรองรับธุรกรรมเงินฝาก
และยังคงเพิ่มสาขาในต่างจังหวัดเพื่อรองรับการเติบโตของสินเชื่อให้ครอบคลุมกลุ่มลูกค้าเป้าหมาย
ควบคู่กับการขยายฐานลูกค้าเงินฝากไปยังต่างจังหวัด

ธนาคารได้ตั้งสายเครือข่ายการขายและการบริการขึ้น เพื่อทำหน้าที่กำหนด ออกแบบ
พัฒนาช่องทางบริการ และสร้างเครือข่ายการขายให้ตอบสนองความต้องการของลูกค้า
โดยได้พัฒนาการบริการผ่านช่องทางอิเล็กทรอนิกส์ เสมือนเป็นธนาคารส่วนตัวตลอด 24
ชั่วโมงให้แก่ลูกค้า ได้แก่ บริการ เคเค เอทีเอ็ม (KK ATM service)
ลูกค้าสามารถใช้บริการได้ที่เครื่อง ATM ของทุกธนาคารในเครือข่าย ATM POOL ทั่วประเทศ
บริการธนาคารทางอินเตอร์เน็ต (KK E-Banking Service)
ลูกค้าสามารถทำธุรกรรมออนไลน์พื้นฐาน บริการธนาคารทางโทรศัพท์มือถือ (KK Alert
Service) เป็นบริการแจ้งเตือนธุรกรรมทางการเงินผ่านระบบ SMS ไปยังโทรศัพท์มือถือของลูกค้า

นอกจากนี้ ธนาคารยังมี ศูนย์บริการลูกค้า ธนาคารเกียรตินาคิน (KK Contact Center)
คอยให้บริการต่างๆ ผ่านระบบโทรศัพท์ตอบรับอัตโนมัติ
เพื่อให้ลูกค้าสามารถทำรายการและสอบถามข้อมูลผ่านระบบโทรศัพท์ของศูนย์บริการลูกค้าด้วยตนเอง
การสอบถามข้อมูลผ่านเวบไซด์ ของธนาคาร (www.kiatnakin.co.th)
และผ่านสังคมออนไลน์ใน Facebook ทุกวันตลอด 24 ชั่วโมง และ บริการ Contact Center
02-680-3333 เพื่อตอบสนองปริมาณธุรกรรมที่เพิ่มขึ้น โดยมีลูกค้ารายย่อยใช้บริการกว่า 70,000
รายต่อเดือน

ในปี 2555 ธนาคารมีแผนที่จะเปิดให้บริการศูนย์บริการลูกค้า (KK Contact Center)
ทุกวันตลอด 24 ชั่วโมง เพื่อความต่อเนื่องในการติดต่อ
และเพื่อสนับสนุนธุรกิจของลูกค้าด้วยความใส่ใจ และไว้ใจได้

2.  บล.เกียรตินาคิน

ให้บริการผ่านสำนักงานใหญ่ที่ชั้น 7 อาคารอัมรินทร์ทาวเวอร์ และสำนักงานสาขาอีก 11 แห่ง ณ
วันที่ 31 ธันวาคม 2554 ดังนี้

+---------------------+-----+------------------------------------------+
| เขตพื้นที่              | จำ  | สาขา                                     |
|                     | นวน |                                          |
+---------------------+-----+------------------------------------------+
| กรุงเทพมหานคร        | 4   | อัมรินทร์ อโศก บางนา นนทบุรี                  |
| และปริมณฑล           |     | (สาขางามวงศ์วานเดิม)                       |
+---------------------+-----+------------------------------------------+
| ต่างจังหวัด            | 8   | ขอนแก่น เชียงใหม่ ระยอง หาดใหญ่ หาดใหญ่ 2     |
|                     |     | (สาขาย่อย) ชลบุรี                           |
|                     |     |                                          |
|                     |     | พิษณุโลก สมุทรสาคร                          |
+---------------------+-----+------------------------------------------+

3.  บลจ.เกียรตินาคิน

มีช่องทางการจัดจำหน่ายกองทุนต่างๆ ผ่านสำนักงานใหญ่ตั้งอยู่ที่ชั้น 4 อาคารชาญอิสสระทาวเวอร์
1 และดำเนินการผ่านตัวแทนสนับสนุนการขายและรับซื้อคืนหน่วยลงทุน เช่น ธนาคารพาณิชย์
และบริษัทหลักทรัพย์ ตามที่ระบุไว้ในหนังสือชี้ชวน
เพื่อกระจายฐานลูกค้าและเพิ่มช่องทางการเข้าถึงลูกค้าได้กว้างขวางยิ่งขึ้น

2.  สภาวะตลาดและการแข่งขัน

  1) ธุรกิจธนาคารพาณิชย์

ระบบธนาคารพาณิชย์ของไทย ประกอบด้วย ธนาคารพาณิชย์จำนวน 14 แห่ง
เป็นธนาคารพาณิชย์ที่จดทะเบียนในตลาดหลักทรัพย์แห่งประเทศไทยจำนวน 11 แห่ง
โดยสามารถแบ่งกลุ่มตามขนาดของสินทรัพย์ตามรายงานย่อแสดงทรัพย์สินและหนี้สิน (ธ.พ.1.1) ณ
สิ้นเดือนธันวาคม 2554 ได้ดังนี้

1.  ธนาคารพาณิชย์ขนาดใหญ่ มีสัดส่วนสินทรัพย์มากกว่าร้อยละ 10
    ของสินทรัพย์รวมทั้งระบบธนาคารพาณิชย์ มีจำนวน 4 แห่ง

2.  ธนาคารพาณิชย์ขนาดกลาง มีสัดส่วนสินทรัพย์มากกว่าร้อยละ 3 และต่ำกว่าร้อยละ 10
    ของสินทรัพย์รวมทั้งระบบธนาคารพาณิชย์ มีจำนวน 3 แห่ง

3.  ธนาคารพาณิชย์ขนาดเล็ก มีสัดส่วนสินทรัพย์ต่ำกว่าร้อยละ 3
    ของสินทรัพย์รวมทั้งระบบธนาคารพาณิชย์ มีจำนวน 7 แห่ง

ตารางแสดงสินทรัพย์ เงินฝาก และเงินให้สินเชื่อสุทธิ ณ สิ้นปี 2554 ของระบบธนาคารพาณิชย์ไทย

+---+-----------------+-------+------+-------+------+--------+------+
| ล | ธนาคารพาณิชย์     | ส     |      | เ     |      | เ      |      |
| ำ |                 | ินทรัพย์ |      | งินฝาก |      | งินให้สิน |      |
| ด |                 |       |      |       |      | เชื่อสุทธิ |      |
| ับ |                 |       |      |       |      |        |      |
+===+=================+=======+======+=======+======+========+======+
|   |                 | (ล้า   | ส่ว   | (ล้า   | ส่ว   | (ล     | ส่ว   |
|   |                 | นบาท) | นแบ่ง | นบาท) | นแบ่ง | ้านบาท) | นแบ่ง |
|   |                 |       | ตลาด |       | ตลาด |        | ตลาด |
|   |                 |       |      |       |      |        |      |
|   |                 |       | (ร้อ  |       | (ร้อ  |        | (ร้อ  |
|   |                 |       | ยละ) |       | ยละ) |        | ยละ) |
+---+-----------------+-------+------+-------+------+--------+------+
|   |                 |       |      |       |      |        |      |
+---+-----------------+-------+------+-------+------+--------+------+
| 1 | กรุงเทพ          | 2,03  | 18.2 | 1,52  | 21.1 | 1,3    | 17.9 |
|   |                 | 4,002 |      | 4,796 |      | 45,544 |      |
+---+-----------------+-------+------+-------+------+--------+------+
| 2 | กรุงไทย          | 1,95  | 17.5 | 1,28  | 17.8 | 1,3    | 18.4 |
|   |                 | 9,121 |      | 5,760 |      | 83,352 |      |
+---+-----------------+-------+------+-------+------+--------+------+
| 3 | ไทยพาณิชย์        | 1,76  | 15.8 | 1,17  | 16.3 | 1,2    | 16.3 |
|   |                 | 7,987 |      | 9,458 |      | 28,479 |      |
+---+-----------------+-------+------+-------+------+--------+------+
| 4 | กสิกรไทย         | 1,60  | 14.4 | 1,24  | 17.2 | 1,1    | 15.4 |
|   |                 | 4,567 |      | 3,860 |      | 62,019 |      |
+---+-----------------+-------+------+-------+------+--------+------+
| 5 | กรุงศรีอยุธยา      | 88    | 7.9  | 56    | 7.8  | 6      | 8.3  |
|   |                 | 6,823 |      | 4,179 |      | 21,990 |      |
+---+-----------------+-------+------+-------+------+--------+------+
| 6 | ธนชาต           | 87    | 7.9  | 47    | 6.5  | 6      | 8.0  |
|   |                 | 7,731 |      | 1,618 |      | 03,845 |      |
+---+-----------------+-------+------+-------+------+--------+------+
| 7 | ทหารไทย         | 71    | 6.4  | 45    | 6.3  | 3      | 5.0  |
|   |                 | 8,330 |      | 2,445 |      | 74,810 |      |
+---+-----------------+-------+------+-------+------+--------+------+
| 8 | ยูโอบี            | 29    | 2.7  | 16    | 2.3  | 1      | 2.4  |
|   |                 | 8,571 |      | 6,359 |      | 83,362 |      |
+---+-----------------+-------+------+-------+------+--------+------+
| 9 | ส               | 28    | 2.5  | 9     | 1.4  | 93,992 | 1.3  |
|   | แตนดาร์ดชาร์เตอร์ด | 4,062 |      | 8,215 |      |        |      |
|   | (ไทย)           |       |      |       |      |        |      |
+---+-----------------+-------+------+-------+------+--------+------+
| 1 | ทิสโก้            | 21    | 1.9  | 3     | 0.5  | 1      | 2.3  |
| 0 |                 | 1,489 |      | 8,060 |      | 75,506 |      |
+---+-----------------+-------+------+-------+------+--------+------+
| 1 | เกียรตินาคิน       | 19    | 1.7  | 6     | 1.0  | 1      | 1.7  |
| 1 |                 | 2,009 |      | 9,531 |      | 30,189 |      |
+---+-----------------+-------+------+-------+------+--------+------+
| 1 | ซีไอเอ็มบี ไทย     | 16    | 1.5  | 10    | 1.4  | 1      | 1.5  |
| 2 |                 | 6,551 |      | 1,291 |      | 13,842 |      |
+---+-----------------+-------+------+-------+------+--------+------+
| 1 | ไอซีบีซี (ไทย)     | 8     | 0.8  | 2     | 0.3  | 62,506 | 0.8  |
| 3 |                 | 9,938 |      | 0,834 |      |        |      |
+---+-----------------+-------+------+-------+------+--------+------+
| 1 | แลนด์ แอนด์ เฮ้าส์  | 8     | 0.7  | 2     | 0.3  | 54,294 | 0.7  |
| 4 |                 | 1,346 |      | 2,259 |      |        |      |
+---+-----------------+-------+------+-------+------+--------+------+
| ร |                 | 11,17 | 1    | 7,23  | 1    | 7,5    | 1    |
| ว |                 | 2,528 | 00.0 | 8,663 | 00.0 | 33,731 | 00.0 |
| ม |                 |       |      |       |      |        |      |
+---+-----------------+-------+------+-------+------+--------+------+
| ร |                 | 7,36  | 65.9 | 5,23  | 72.3 | 5,1    | 67.9 |
| ว |                 | 5,677 |      | 3,874 |      | 19,394 |      |
| ม |                 |       |      |       |      |        |      |
| ธ |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ค |                 |       |      |       |      |        |      |
| า |                 |       |      |       |      |        |      |
| ร |                 |       |      |       |      |        |      |
| พ |                 |       |      |       |      |        |      |
| า |                 |       |      |       |      |        |      |
| ณ |                 |       |      |       |      |        |      |
| ิช |                 |       |      |       |      |        |      |
| ย |                 |       |      |       |      |        |      |
| ์ข |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ด |                 |       |      |       |      |        |      |
| ใ |                 |       |      |       |      |        |      |
| ห |                 |       |      |       |      |        |      |
| ญ่ |                 |       |      |       |      |        |      |
| 4 |                 |       |      |       |      |        |      |
| แ |                 |       |      |       |      |        |      |
| ห |                 |       |      |       |      |        |      |
| ่ง |                 |       |      |       |      |        |      |
+---+-----------------+-------+------+-------+------+--------+------+
| ร |                 | 2,48  | 22.2 | 1,48  | 20.6 | 1,6    | 21.3 |
| ว |                 | 2,885 |      | 8,241 |      | 00,646 |      |
| ม |                 |       |      |       |      |        |      |
| ธ |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ค |                 |       |      |       |      |        |      |
| า |                 |       |      |       |      |        |      |
| ร |                 |       |      |       |      |        |      |
| พ |                 |       |      |       |      |        |      |
| า |                 |       |      |       |      |        |      |
| ณ |                 |       |      |       |      |        |      |
| ิช |                 |       |      |       |      |        |      |
| ย |                 |       |      |       |      |        |      |
| ์ข |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ด |                 |       |      |       |      |        |      |
| ก |                 |       |      |       |      |        |      |
| ล |                 |       |      |       |      |        |      |
| า |                 |       |      |       |      |        |      |
| ง |                 |       |      |       |      |        |      |
| 3 |                 |       |      |       |      |        |      |
| แ |                 |       |      |       |      |        |      |
| ห |                 |       |      |       |      |        |      |
| ่ง |                 |       |      |       |      |        |      |
+---+-----------------+-------+------+-------+------+--------+------+
| ร |                 | 1,32  | 11.9 | 51    | 7.1  | 8      | 10.8 |
| ว |                 | 3,967 |      | 6,548 |      | 13,692 |      |
| ม |                 |       |      |       |      |        |      |
| ธ |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ค |                 |       |      |       |      |        |      |
| า |                 |       |      |       |      |        |      |
| ร |                 |       |      |       |      |        |      |
| พ |                 |       |      |       |      |        |      |
| า |                 |       |      |       |      |        |      |
| ณ |                 |       |      |       |      |        |      |
| ิช |                 |       |      |       |      |        |      |
| ย |                 |       |      |       |      |        |      |
| ์ข |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ด |                 |       |      |       |      |        |      |
| เ |                 |       |      |       |      |        |      |
| ล |                 |       |      |       |      |        |      |
| ็ก |                 |       |      |       |      |        |      |
| 7 |                 |       |      |       |      |        |      |
| แ |                 |       |      |       |      |        |      |
| ห |                 |       |      |       |      |        |      |
| ่ง |                 |       |      |       |      |        |      |
+---+-----------------+-------+------+-------+------+--------+------+

  ที่มา: รายการย่อแสดงสินทรัพย์และหนี้สิน (ธ.พ. 1.1) ณ สิ้นเดือนธันวาคม 2554
  ธนาคารแห่งประเทศไทย

  หมายเหตุ: ธนาคารแลนด์ แอนด์ เฮ้าส์ จำกัด (มหาชน) ยกระดับเป็นธนาคารพาณิชย์เมื่อวันที่
  16 ธันวาคม 2554

สินทรัพย์

ณ สิ้นปี 2554 ธนาคารพาณิชย์ไทยมีสินทรัพย์รวม 11.2 ล้านล้านบาท เพิ่มขึ้นร้อยละ 12.4
จากสิ้นปี 2553 ที่มีจำนวนเท่ากับ 10.0 ล้านล้านบาท โดยธนาคารพาณิชย์ขนาดใหญ่มีสินทรัพย์รวม
7.4 ล้านล้านบาท หรือคิดเป็นร้อยละ 65.9 ของสินทรัพย์รวมทั้งระบบ และมีการขยายตัวร้อยละ
11.7 จาก 6.6 ล้านล้านบาท ณ สิ้นปี 2553 ธนาคารพาณิชย์ขนาดกลางมีสินทรัพย์รวม 2.5
ล้านล้านบาท คิดเป็นสัดส่วนร้อยละ 22.2 ของระบบ
ซึ่งสินทรัพย์รวมของธนาคารพาณิชย์ขนาดกลางขยายตัวเพิ่มขึ้นจาก ณ สิ้นปี 2553 ที่เท่ากับ 2.3
ล้านล้านบาท หรือเพิ่มขึ้นร้อยละ 7.9 ธนาคารพาณิชย์ขนาดเล็กมีสินทรัพย์รวม 1.3 ล้านล้านบาท
คิดเป็นสัดส่วนร้อยละ 11.9 ของระบบ
ซึ่งสินทรัพย์รวมของธนาคารพาณิชย์ขนาดเล็กขยายตัวเพิ่มขึ้นจาก ณ สิ้นปี 2553 เท่ากับ 1.0
ล้านล้านบาท หรือเพิ่มขึ้นร้อยละ 26.5

ธนาคารเกียรตินาคิน ซึ่งจัดอยู่ในกลุ่มธนาคารพาณิชย์ขนาดเล็ก มีสินทรัพย์รวม ณ สิ้นปี 2554
เท่ากับ 192,009 ล้านบาท ขยายตัวเพิ่มขึ้นร้อยละ 33.4 จากปีก่อนหน้า
โดยมีสินทรัพย์อยู่ในอันดับที่ 11 ของธนาคารทั้งหมด คิดเป็นสัดส่วนร้อยละ 1.7
ของระบบธนาคารพาณิชย์

สัดส่วนสินทรัพย์ของระบบธนาคารพาณิชย์ไทย

[]

เงินให้สินเชื่อสุทธิ

ณ สิ้นปี 2554 ธนาคารพาณิชย์ของไทยมีเงินให้สินเชื่อสุทธิ (หลังหักค่าเผื่อหนี้สงสัยจะสูญ) จำนวน
7.5 ล้านล้านบาท เพิ่มขึ้นจาก ณ สิ้นปี 2553 ที่เท่ากับ 6.5 ล้านล้านบาท หรือเพิ่มขึ้นร้อยละ
15.8 เนื่องจากเศรษฐกิจไทยสามารถรักษาการเติบโตเฉลี่ยทั้งปีได้ในเกณฑ์ดี
แม้จะเผชิญกับปัจจัยที่ส่งผลกระทบต่อภาคการผลิตของไทย
ทั้งแผ่นดินไหวและภัยพิบัติครั้งร้ายแรงในประเทศญี่ปุ่น และภาวะอุทกภัยครั้งใหญ่ของประเทศไทย

ธนาคารพาณิชย์ขนาดใหญ่มีเงินให้สินเชื่อจำนวน 5.2 ล้านล้านบาท เพิ่มขึ้นจาก 4.4 ล้านล้านบาท
ณ สิ้นปี 2553 หรือร้อยละ 16.8 โดยสัดส่วนเงินให้สินเชื่อของธนาคารพาณิชย์ขนาดใหญ่
คิดเป็นร้อยละ 67.9 ของสินเชื่อรวม ธนาคารพาณิชย์ขนาดกลางมีเงินให้สินเชื่อจำนวน 1.6
ล้านล้านบาท เพิ่มขึ้นจาก 1.5 ล้านล้านบาท ณ สิ้นปี 2553 หรือร้อยละ 7.5
โดยสัดส่วนเงินให้สินเชื่อของธนาคารพาณิชย์ขนาดกลาง คิดเป็นร้อยละ 21.3 ของสินเชื่อรวม
ธนาคารพาณิชย์ขนาดเล็กมีเงินให้สินเชื่อจำนวน 0.8 ล้านล้านบาท เพิ่มขึ้น 0.6 ล้านล้านบาท ณ
สิ้นปี 2553 หรือร้อยละ 28.4 โดยสัดส่วนเงินให้สินเชื่อของธนาคารพาณิชย์ขนาดเล็ก ณ สิ้นปี
2554 คิดเป็นร้อยละ 10.8 ของสินเชื่อรวม

ณ สิ้นปี 2554 ธนาคารเกียรตินาคินมีเงินให้สินเชื่อสุทธิจำนวน 130,189 ล้านบาท เพิ่มขึ้นจากสิ้นปี
2553 ร้อยละ 26.7 โดยส่วนใหญ่เป็นการขยายตัวของสินเชื่อเช่าซื้อ ซึ่งมีสัดส่วนร้อยละ 71.4
ของสินเชื่อรวมของธนาคาร

สัดส่วนเงินให้สินเชื่อสุทธิของระบบธนาคารพาณิชย์ไทย

[]

เงินรับฝาก

สิ้นปี 2554 เงินฝากของธนาคารพาณิชย์ไทยมีจำนวน 7.2 ล้านล้านบาท เพิ่มขึ้นจาก 6.8
ล้านล้านบาท ณ สิ้นปี 2553 หรือร้อยละ 6.0 โดยธนาคารพาณิชย์ขนาดใหญ่มีเงินฝากรวม 5.2
ล้านล้านบาท เพิ่มขึ้นจาก 4.8 ล้านล้านบาท ณ สิ้นปี 2553 หรือร้อยละ 8.8
ธนาคารพาณิชย์ขนาดกลางมีเงินฝากรวม 1.49 ล้านล้านบาท ลดลงเล็กน้อยจาก 1.53
ล้านล้านบาท ณ สิ้นปี 2553 หรือร้อยละ 2.6 และธนาคารพาณิชย์ขนาดเล็กมีเงินฝากรวมกัน 0.5
ล้านล้านบาท เพิ่มขึ้นเล็กน้อยจาก 0.49 ล้านล้านบาท ณ สิ้นปี 2553 หรือร้อยละ 0.08
โดยสัดส่วนเงินฝากของธนาคารพาณิชย์ขนาดใหญ่ ขนาดกลาง และขนาดเล็ก คิดเป็นร้อยละ 72.3
ร้อยละ 20.6 และร้อยละ 7.1 ของเงินฝากรวม ตามลำดับ

ธนาคารเกียรตินาคินมีเงินฝากเท่ากับ 69,531 ล้านบาท ณ สิ้นปี 2554 ลดลงร้อยละ 8.4
จากสิ้นปี 2553 เนื่องจากธนาคารมีการระดมเงินด้วยการออกตั๋วแลกเงินและหุ้นกู้มากขึ้นในปี 2554

สัดส่วนเงินรับฝากของระบบธนาคารพาณิชย์ไทย

[]

แนวโน้มธุรกิจธนาคารพาณิชย์

จากประมาณการแนวโน้มเศรษฐกิจไทยปี 2555
คาดว่าจะมีปัจจัยขับเคลื่อนจากการฟื้นตัวและเร่งการผลิตของภาคอุตสาหกรรมการลงทุนเพื่อการบริหารจัดการน้ำของภาครัฐ
ทั้งในส่วนของการลงทุนเพื่อปรับปรุงฟื้นฟูโครงสร้างพื้นฐานที่ได้รับความเสียหายจากน้ำท่วมในช่วงปลายปี
2554 และการก่อสร้างเพิ่มเติม
รวมถึงการดำเนินมาตรการสนับสนุนด้านสินเชื่อและมาตรการภาษีที่มีส่วนสำคัญต่อการฟื้นฟูทั้งภาคเกษตร
ภาคอุตสาหกรรม และภาคบริการ
หากการดำเนินนโยบายของรัฐบาลในการเร่งรัดเยียวยาและฟื้นฟูเศรษฐกิจภายหลังสถานการณ์น้ำท่วมคลี่คลายลงดำเนินการอย่างรวดเร็วและเป็นรูปธรรม
จะส่งผลให้ความเชื่อมั่นของผู้บริโภค ผู้ประกอบการและธุรกิจปรับตัวดีขึ้น
ทำให้การอุปโภคภาคเอกชนปรับตัวดีขึ้น ดังนั้น
สินเชื่อของธนาคารพาณิชย์ไทยมีแนวโน้มที่จะขยายตัวสอดคล้องกับการขยายตัวของเศรษฐกิจ
ซึ่งมีแนวโน้มขยายตัวชะลอลงในช่วงครึ่งแรกของปี 2555 เนื่องจากการใช้จ่าย
และการลงทุนในประเทศที่ยังซบเซา ก่อนปรับตัวขึ้นตามการฟื้นตัวทางเศรษฐกิจในช่วงครึ่งหลังของปี
ตามความต้องการสินเชื่อของภาคธุรกิจและครัวเรือนยังมีแนวโน้มขยายตัวได้ดี
และความต้องการเบิกใช้สินเชื่อเพื่อเป็นเงินทุนหมุนเวียนมีแนวโน้มเพิ่มขึ้นเช่นกัน

การแข่งขันของธุรกิจธนาคารพาณิชย์ ทั้งด้านสินเชื่อและเงินฝากมีแนวโน้มรุนแรงต่อเนื่อง
โดยเฉพาะด้านเงินฝากเนื่องจากกฎระเบียบต่างๆ ได้แก่ พระราชบัญญัติสถาบันคุ้มครองเงินฝากปี
พ.ศ. 2551 ที่ได้ทยอยลดวงเงินคุ้มครองเงินฝากลงเหลือ 50 ล้านบาทต่อราย เมื่อวันที่ 11
สิงหาคม 2554 และจะลดลงเหลือ 1 ล้านบาทต่อราย ในวันที่ 11 สิงหาคม 2555
มีผลให้ธนาคารพาณิชย์ต้องระดมเงินฝากด้วยอัตราดอกเบี้ยสูง และพระราชกำหนด (พ.ร.ก.)
ปรับปรุงการบริหารหนี้เงินกู้ที่กระทรวงการคลังกู้
เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. 2555
ทำให้มีการกำหนดอัตราการเก็บค่าธรรมเนียมจากธนาคารพาณิชย์เพิ่มเติม
เพื่อแก้ปัญหาหนี้กองทุนเพื่อการฟื้นฟูและพัฒนาระบบสถาบันการเงิน
และสมทบเข้าสถาบันคุ้มครองเงินฝากเพิ่มเป็นร้อยละ 0.47 จากเดิมร้อยละ 0.40
ส่งผลให้ต้นทุนทางการเงินของธนาคารพาณิชย์เพิ่มขึ้นจากการแข่งขันระดมเงินฝาก
แม้ว่าอัตราดอกเบี้ยนโยบายจะอยู่ในทิศทางขาลง
ซึ่งการขยายตัวของเงินฝากน่าจะเพิ่มขึ้นในช่วงครึ่งแรกของปี 2555
จากการเร่งระดมเงินของธนาคารพาณิชย์ ก่อน พ.ร.ก. โอนภาระหนี้กองทุนฟื้นฟูฯ
และการลดวงเงินคุ้มครองเงินฝากมีผลบังคับใช้ แต่จะปรับตัวลงในช่วงครึ่งหลังของปี

  2) ธุรกิจเช่าซื้อรถยนต์

ปี 2554 ที่ผ่านมา ยอดจำหน่ายรถยนต์ในประเทศปี 2554 เท่ากับ 794,081 คัน ลดลงร้อยละ
0.8 จาก 800,357 คัน ในปี 2553
เนื่องจากอุตสาหกรรมยานยนต์ไทยได้รับผลกระทบจากเหตุการณ์สึนามิที่ประเทศญี่ปุ่นในไตรมาสแรกส่งผลให้การผลิตในประเทศไทยขาดแคลนชิ้นส่วนในการผลิต
และปลายปี 2554 ได้รับผลกระทบจากปัญหาอุทกภัยในประเทศไทย
ส่งผลให้การผลิตยานยนต์ต้องหยุดชะงัก อย่างไรก็ตาม ปัจจัยสนับสนุนในปี 2554
มาจากมาตรการกระตุ้นเศรษฐกิจของรัฐบาล เช่น นโยบายการคืนเงินสำหรับรถยนต์คันแรก
และกลยุทธ์การส่งเสริมการตลาดโดยการแนะนำรถยนต์รุ่นใหม่ออกสู่ตลาด เป็นต้น

สำหรับธุรกิจสินเชื่อเช่าซื้อรถยนต์ในกลุ่มธนาคารพาณิชย์
ไม่รวมบริษัทผู้ผลิตรถยนต์ที่มีบริษัทปล่อยสินเชื่อของตนเอง (Captive Finance)
เมื่อพิจารณายอดสินเชื่อเช่าซื้อของธนาคารพาณิชย์ 6 แห่ง ที่ให้บริการสินเชื่อเช่าซื้อรถยนต์
มียอดสินเชื่อเช่าซื้อ ณ สิ้นปี 2554 รวม 832 พันล้านบาท
โดยธนาคารเกียรตินาคินมีส่วนแบ่งการตลาดร้อยละ 11.7 อยู่ในอันดับที่ 5

[]

แนวโน้มธุรกิจเช่าซื้อปี 2555

ธุรกิจเช่าซื้อในปี 2555
ยังคงมีปัจจัยบวกที่จะช่วยกระตุ้นความต้องการซื้อรถใหม่และการใช้บริการสินเชื่อเช่าซื้อรถ
ไม่ว่าจะเป็นมาตรการภาษีรถคันแรกที่ให้ส่วนลดสูงสุด 100,000 บาท ซึ่งจะสิ้นสุดในปลายปี 2555
และมาตรการลดภาษีสำหรับการนำเข้าชิ้นส่วนและการนำเข้ารถยนต์ใหม่ทั้งคันสำหรับโรงงานที่ได้รับความเสียหาย
ซึ่งจะช่วยเพิ่มความเชื่อมั่นของผู้ลงทุนในอุตสาหกรรมรถยนต์ รวมทั้ง
ทิศทางอัตราดอกเบี้ยนโยบายที่ปรับลดลง ซึ่งจะช่วยลดแรงกดดันต่อการให้สินเชื่อเช่าซื้อรถยนต์
และยังจะช่วยให้ธุรกิจเช่าซื้อรถสามารถเติบโตต่อไปได้

อย่างไรก็ตาม ปัจจัยลบต่อธุรกิจเช่าซื้อรถยนต์ในปี 2555 ได้แก่
ปัญหาในการส่งมอบรถยนต์ของบางค่ายรถยนต์จากปัญหาโรงงานผลิตและประกอบรถยนต์ได้รับความเสียหายจากปัญหาอุทกภัยในช่วงปลายปี
2554 ที่ผ่านมา รวมทั้งอำนาจซื้อของลูกค้าที่ลดลง
โดยเฉพาะลูกค้าที่ทรัพย์สินเสียหายจากปัญหาอุทกภัย
ซึ่งทำให้ความต้องการซื้อรถใหม่บางส่วนจะถูกเลื่อนออกไป
โดยคาดว่ายอดขายรถยนต์ในประเทศจะมีจำนวน 957,000 – 1,000,000 คัน

สำหรับธนาคารเกียรตินาคิน สินเชื่อเช่าซื้อรถยนต์ยังมีแนวโน้มปรับตัวดีกว่าอุตสาหกรรม
เนื่องจากการกระจายพอร์ตสินเชื่อเช่าซื้อที่มีสัดส่วนสินเชื่อเช่าซื้อรถใหม่ต่อรถใช้แล้วราว 52:48
ทำให้ได้รับผลกระทบจากการชะลอตัวของยอดขายรถยนต์ใหม่น้อยกว่าคู่แข่งที่เน้นสินเชื่อเช่าซื้อรถใหม่เป็นสำคัญ

3) ธุรกิจอสังหาริมทรัพย์

ธุรกิจอสังหาริมทรัพย์มีการเติบโตตามสภาพเศรษฐกิจ โดยเป็นธุรกิจกลุ่มแรกๆ
ที่เริ่มมีการลงทุนหลังจากการผ่านช่วงถดถอยของเศรษฐกิจ
และรวมถึงเป็นกลุ่มธุรกิจที่เริ่มขับเคลื่อนระบบเศรษฐกิจให้ขยายตัว เพิ่มการจ้างงาน
และยังถือได้ว่าเป็นดัชนีชี้นำในการบ่งบอกการขยายตัวทางเศรษฐกิจ (Leading Economic
Indicator) ว่าอยู่ในช่วงใดของการเติบโตทางเศรษฐกิจ

จากข้อมูลสถิติในปี 2554 ภาพรวมของธุรกิจอสังหาริมทรัพย์ชะลอตัวลงจากปี 2553
ยอดสินเชื่อปล่อยใหม่ในไตรมาส 1 ไตรมาส 2 และ ไตรมาส 3 เท่ากับ 82,300 ล้านบาท
99,300 ล้านบาท และ 111,300 ล้านบาท ตามลำดับ มูลค่าสินเชื่อปล่อยใหม่รวม 3 ไตรมาส
เท่ากับ 292,900 ล้านบาท เพิ่มขึ้นจากช่วงเดียวกันของปี 2553 ร้อยละ 4.0
สอดคล้องกับภาวะการแข่งขันของธนาคารพาณิชย์ขนาดใหญ่หลายแห่งในการให้อัตราดอกเบี้ยจูงใจผู้บริโภคเพื่อแข่งขันกับโครงการบ้านหลังแรกของรัฐบาล
จนกระทั่งไตรมาส 4 ธุรกิจอสังหาริมทรัพย์ได้รับผลกระทบโดยตรงจากมหาอุทกภัยครั้งใหญ่
ส่งผลให้หลายโครงการหยุดชะงัก
ผู้ประกอบการขาดความเชื่อมั่นในการพัฒนาโครงการใหม่และชะลอการลงทุนออกไปก่อน
ขณะที่ผู้บริโภคก็ชะลอการตัดสินใจในการซื้อที่อยู่อาศัยจนกว่าสถานการณ์จะคลี่คลายและเห็นความชัดเจนในการแก้ปัญหาน้ำท่วม

ยอดขายโครงการ ณ สิ้นปี 2554 มีหน่วยเหลือขายมายังปี 2555 จำนวน 134,266 หน่วย
คิดเป็นประมาณร้อยละ 3.0 ของจำนวนที่อยู่อาศัยทั้งหมดในเขตกรุงเทพมหานครและปริมณฑล
ซึ่งเป็นตัวเลขที่ยังไม่น่าเป็นห่วง จากที่เปิดขายใหม่ 85,800 หน่วย และขายได้ในปีเดียวกัน
81,816 หน่วย แสดงให้เห็นว่าอุปสงค์และอุปทานค่อนข้างมีความสมดุลกัน

ตารางแสดงจำนวนยอดขายและอุปทานของที่อยู่อาศัยในตลาด ปี 2537-2554

[][]

ที่มา: Agency for Real Estate Affair Co., Ltd.

แนวโน้มสถานการณ์ที่อยู่อาศัยปี 2555

เนื่องจากสถานการณ์น้ำท่วมเมื่อปลายปี 2554 ทำให้ความเชื่อมั่นของผู้บริโภคลดลง
รวมถึงความกังวลเกี่ยวกับปัญหาน้ำท่วมซ้ำซ้อน
จึงคาดว่าผู้บริโภคจะชะลอการตัดสินใจซื้อที่อยู่อาศัยออกไประยะหนึ่ง
และกำลังซื้อน่าจะกลับมาปกติประมาณไตรมาส 3 ของปี 2555 นอกจากนี้
ผู้บริโภคอาจเปลี่ยนไปเลือกซื้อที่อยู่อาศัยแนวสูง ในบริเวณที่ไม่ได้รับผลกระทบจากน้ำท่วม
หรือได้รับผลกระทบจากน้ำท่วมไม่มากนัก และอยู่ใกล้สาธารณูปโภคขนาดใหญ่ เช่น
ห้างค้าปลีกขนาดใหญ่ โรงพยาบาล ถนนสายหลัก โดยเฉพาะในกลุ่มระดับราคาไม่เกิน 3 ล้านบาท

ขณะที่ผู้ประกอบการธุรกิจอสังหาริมทรัพย์
มีแนวโน้มกระจายความเสี่ยงการลงทุนบางส่วนไปพัฒนาโครงการที่อยู่อาศัยแนวสูงแทนที่อยู่อาศัยแนวราบเพิ่มมากขึ้น
และเลือกพัฒนาโครงการในพื้นที่ที่ไม่ได้รับผลกระทบจากน้ำท่วมหรือได้รับผลกระทบน้อย
หรือกระจายความเสี่ยงโดยออกไปพัฒนาโครงการในพื้นที่ส่วนภูมิภาคที่มีศักยภาพมากขึ้น โดยเฉพาะ
หัวเมืองใหญ่ เช่น ชลบุรี หัวหิน เชียงใหม่ ภูเก็ต นครราชสีมา ขอนแก่น เป็นต้น

ในปี 2555 จำนวนโครงการเปิดตัวใหม่น่าจะใกล้เคียงกับปี 2554 ประมาณ 86,000 หน่วย
รวมมูลค่าประมาณ 258,000 ล้านบาท อย่างไรก็ตาม หากสถานการณ์ต่างๆ ดีขึ้น
โอกาสที่โครงการที่อยู่อาศัยใหม่จะเปิดตัวก็มีมากขึ้น และราคาที่อยู่อาศัยสร้างใหม่ในปี 2555
ยังคงมีแนวโน้มปรับราคาสูงขึ้นต่อไปในช่วงนี้
โดยเฉพาะราคาที่อยู่อาศัยกลุ่มห้องชุดมือสองใจกลางเมืองและห้องชุดที่เกิดเพิ่มขึ้นตามแนวรถไฟฟ้า
สำหรับที่อยู่อาศัยที่สร้างเสร็จและขายอยู่เดิม จะต้องมีการจัดกิจกรรมส่งเสริมการขาย
เพื่อระบายสินค้าคงค้างจากช่วงอุทกภัยที่ผ่านมา จึงยังไม่สามารถขึ้นราคาได้

4) ธุรกิจหลักทรัพย์

ดัชนีตลาดหลักทรัพย์แห่งประเทศไทย (SET Index) ไม่เปลี่ยนแปลงจากปีก่อนมากนัก ปิดที่ระดับ
1,025.32 จุด เทียบกับ 1,032.76 จุด ณ สิ้นปี 2553 แม้ว่าในปี 2554
ได้เกิดวิกฤติทางการเงินในสหรัฐอเมริกาและในยุโรป
ประกอบกับปัญหามหาอุทกภัยครั้งใหญ่ของไทยในช่วงปลายปี มูลค่าการซื้อขายในตลาด SET เท่ากับ
28,854 ล้านบาทต่อวัน เพิ่มขึ้นเล็กน้อยเพียงร้อยละ 0.6 จากปี 2553 ที่มีมูลค่าการซื้อขาย
28,669 ล้านบาทต่อวัน ขณะที่ตลาดเอ็ม เอ ไอ (mai) ปิดที่ 264.23 จุด เทียบกับ 272.79 จุด
ณ สิ้นปี 2553 แต่ตลาด mai มีมูลค่าการซื้อขายที่เพิ่มขึ้นสูงมากถึงร้อยละ 55.9 เป็น 619
ล้านบาทต่อวัน จาก 397 ล้านบาทต่อวัน ในปี 2553 โดยมูลค่าการซื้อขายเฉลี่ยต่อวันในตลาด SET
และตลาด mai รวมกันมีมูลค่า 29,473 ล้านบาทต่อวัน เพิ่มขึ้นเพียงร้อยละ 1.45 จาก 29,066
ล้านบาทต่อวัน ในปี 2553

  ตารางสรุปภาวะตลาดหลักทรัพย์แห่งประเทศไทย

+--------------------------------------+----------+---------+---------+
|                                      |   ปี 2552 |   ปี     |   ปี     |
|                                      |          |   2553  |   2554  |
+======================================+==========+=========+=========+
| ดัชนีตลาดหลักทรัพย์ ณ วันสิ้นงวด (จุด)        |   734.54 |   1     | 1       |
|                                      |          | ,032.76 | ,025.32 |
+--------------------------------------+----------+---------+---------+
| มูลค่าหลักทรัพย์ตามราคาตลาด (ล้านบาท)      |   5      |   8,    | 8,      |
|                                      | ,873,101 | 334,684 | 407,696 |
+--------------------------------------+----------+---------+---------+
| มูลค่าการซื้อขายหลักทรัพย์ (ล้านบาท)         |   4      |   6,    | 7,      |
|                                      | ,338,479 | 937,890 | 040,458 |
+--------------------------------------+----------+---------+---------+
| มูลค่าการซื้อขายหลักทรัพย์เฉลี่ยต่อวัน (ล้านบาท) |   17,854 |         | 28,854  |
|                                      |          |  28,669 |         |
+--------------------------------------+----------+---------+---------+
| อัตราเงินปันผลตอบแทน (ร้อยละ)            |   3.65   |   2.92  | 3.72    |
+--------------------------------------+----------+---------+---------+
| อัตราส่วนราคาปิดต่อกำไรต่อหุ้น (เท่า)        |   25.56  |   15.35 | 12.07   |
+--------------------------------------+----------+---------+---------+
| จำนวนบริษัทจดทะเบียนในตลาดหลักทรัพย์ฯ      |   475    |   475   | 472     |
+--------------------------------------+----------+---------+---------+

  ที่มา : ตลาดหลักทรัพย์แห่งประเทศไทย

สัดส่วนการซื้อขายหลักทรัพย์ของนักลงทุนแต่ละประเภทในปี 2554
นักลงทุนในประเทศยังคงเป็นกลุ่มนักลงทุนที่มีการซื้อขายสูงที่สุด โดยคิดเป็นร้อยละ 55.0
ของมูลค่าการซื้อขายทั้งหมด แต่ลดลงจากปี 2553
ที่นักลงทุนในประเทศมีมูลค่าการซื้อขายคิดเป็นร้อยละ 62.0 ส่วนนักลงทุนกลุ่มอื่น คือนักลงทุนสถาบัน
บัญชีบริษัทหลักทรัพย์ และนักลงทุนต่างประเทศมีสัดส่วนการซื้อขายเพิ่มขึ้นทั้งหมด
โดยนักลงทุนต่างชาติซึ่งเป็นกลุ่มที่มีสัดส่วนการซื้อขายมากเป็นอันดับ 2
มีสัดส่วนการซื้อขายเพิ่มขึ้นเป็นร้อยละ 23.0 จากร้อยละ 18.0 ในปี 2553 บัญชีบริษัทหลักทรัพย์
มีสัดส่วนการซื้อขายเพิ่มขึ้นเป็นร้อยละ 13.0 จากร้อยละ 12.0
ส่วนนักลงทุนสถาบันเป็นกลุ่มที่มีปริมาณการซื้อขายต่ำที่สุดในปี 2554 แต่มีสัดส่วนเพิ่มขึ้นเป็นร้อยละ
9.0 จากร้อยละ 8.0 ในปีก่อน โดยนักลงทุนในประเทศมียอดซื้อสุทธิสูงที่สุดในปี 2554 จำนวน
3.3 หมื่นล้านบาท ตามมาด้วยบัญชีบริษัทหลักทรัพย์แต่มียอดซื้อสุทธิเพียง 1.3 หมื่นล้านบาท
ส่วนนักลงทุนสถาบันเป็นกลุ่มที่มียอดขายสุทธิสูงที่สุด 2.9 หมื่นล้านบาท รองลงมา คือ
นักลงทุนต่างชาติที่มียอดขายสุทธิ 5.3 พันล้านบาท

ตลาด TFEX ในปี 2554 ถือได้ว่าเติบโตจากปี 2553 มาก โดยมีการซื้อขายกันทั้งสิ้น 10
ล้านสัญญา เพิ่มขึ้นถึงร้อยละ 122.0 จากปี 2553 ที่มีการซื้อขายเพียง 4.5 ล้านสัญญา

การระดมทุนในตลาดแรก (IPO) ใน SET และ mai ในปี 2554 รวม 10 บริษัท
และกองทุนรวมอสังหาริมทรัพย์เข้าจดทะเบียน 6 กองทุน คิดเป็นมูลค่าการระดมทุน 18,463
ล้านบาท เพิ่มขึ้นร้อยละ 46.7 จากปี 2553 สำหรับการระดมทุนในตลาดรองมีมูลค่า 64,057
ล้านบาท ลดลงร้อยละ 17.8 จากปี 2553

ในปี 2554 เนื่องจากมีบริษัทที่ได้รับอนุญาตให้ประกอบธุรกิจนายหน้าซื้อขายหลักทรัพย์จำนวนมาก
ทำให้การแข่งขันรุนแรงเพื่อรักษาและขยายส่วนแบ่งตลาด
รวมถึงการควบรวมกิจการระหว่างบริษัทหลักทรัพย์เพื่อรองรับการเปิดเสรีธุรกิจหลักทรัพย์ในปี 2555
บล.เกียรตินาคิน ได้มีการปรับตัวเพื่อรองรับการแข่งขันที่รุนแรงขึ้นต่อเนื่อง
โดยยังคงเน้นกลุ่มลูกค้าที่ซื้อขายหลักทรัพย์ตามปัจจัยพื้นฐานเพื่อการลงทุนมากกว่ากลุ่มลูกค้าที่เน้นการเก็งกำไรในระยะสั้น
บริการด้านบทวิเคราะห์ที่มีคุณภาพ และพัฒนาบริการด้านอื่นๆ
เพื่อเป็นทางเลือกให้กับนักลงทุนมากยิ่งขึ้น ณ สิ้นปี 2554 บล.เกียรตินาคิน
มีส่วนแบ่งการตลาดร้อยละ 1.41 อยู่อันดับที่ 24 เมื่อเทียบกับคู่แข่งจำนวน 33 รายในธุรกิจ
และมีส่วนแบ่งตลาดสำหรับลูกค้ารายย่อยร้อยละ 2.21

แนวโน้มธุรกิจหลักทรัพย์ปี 2555

ภาวะเศรษฐกิจถดถอยในยุโรปและอเมริกายังคงปัจจัยสำคัญที่อาจจะกดดันการฟื้นตัวขึ้นของการซื้อขายในตลาดหลักทรัพย์แห่งประเทศไทย
อย่างไรก็ดี ตลาดหลักทรัพย์แห่งประเทศไทยตั้งเป้ามูลค่าการซื้อขายเฉลี่ยต่อวันในปี 2555 ไว้ที่
3.1 - 3.2 หมื่นล้านบาท โดยจะเน้นเพิ่มจำนวนลูกค้าบุคคล
การแข่งขันในธุรกิจหลักทรัพย์จะรุนแรงเพิ่มมากขึ้น
จากการเปิดเสรีอัตราค่าธรรมเนียมซื้อขายหลักทรัพย์
ทำให้ค่านายหน้าซื้อขายหลักทรัพย์เฉลี่ยลดต่ำลงจากการแข่งขันที่รุนแรงขึ้น ดังนั้น ในปี 2555
อาจจะมีบริษัทหลักทรัพย์หลายแห่งมีการควบรวมกิจการกัน หรืออาจปรับฐานะของบริษัทเป็น
Discounted Broker เพื่อลดต้นทุนของบริษัทให้สามารถแข่งขันได้

ธุรกิจวาณิชธนกิจ น่าจะฟื้นตัวขึ้นได้จากปีก่อนหน้าที่มีหลายโครงการที่เลื่อนมาจากปี 2554
เนื่องจากติดปัญหาน้ำท่วม นอกจากนี้แล้ว งานทางด้านที่ปรึกษาทางการเงินในการจัดหาแหล่งเงินทุน
รวมถึงการควบรวมกิจการน่าจะทำให้ธุรกิจวาณิชธนกิจของบริษัทหลักทรัพย์เพิ่มขึ้นในปี 2555

ธุรกิจ TFEX มีแนวโน้มเติบโตเพิ่มขึ้นจากปีก่อน เนื่องจากตลาด TFEX
สามารถใช้เป็นช่องทางการกระจายความเสี่ยงจากการลงทุนในตลาดหลักทรัพย์ฯ ได้ โดยในปี
2555 ตลาดหลักทรัพย์ฯ ตั้งเป้าที่จะเพิ่มการซื้อขายในตลาด TFEX นี้เพิ่มขึ้นเป็น 5.5 – 5.7
หมื่นสัญญาต่อวัน จากในปี 2554 ที่มีการซื้อขายเฉลี่ย 4.1 หมื่นสัญญาต่อวัน

5)  ธุรกิจจัดการกองทุน

ธุรกิจจัดการกองทุน แบ่งออกเป็น กองทุนรวม กองทุนสำรองเลี้ยงชีพ และกองทุนส่วนบุคคล
โดยมีบริษัทหลักทรัพย์จัดการกองทุน จำนวน 24 แห่ง ในปี 2554
ธุรกิจจัดการกองทุนมีมูลค่าสินทรัพย์สุทธิ 3,014,530 ล้านบาท ขยายตัวร้อยละ 4.5
เมื่อเปรียบเทียบกับสิ้นปี 2553 แบ่งเป็น กองทุนรวม จำนวน 2,082,755 ล้านบาท
ขยายตัวร้อยละ 2.5 จากปี 2553 กองทุนส่วนบุคคล 316,516 ล้านบาท เพิ่มขึ้นร้อยละ 14.2
และกองทุนสำรองเลี้ยงชีพมีมูลค่าสินทรัพย์สุทธิ 615,259 ล้านบาท มีอัตราเพิ่มขึ้นร้อยละ 7.2 ทั้งนี้
กองทุนรวมคิดเป็นสัดส่วนร้อยละ 69.1 กองทุนสำรองเลี้ยงชีพสัดส่วนร้อยละ 20.4
และกองทุนส่วนบุคคลสัดส่วนร้อยละ 10.5 ของมูลค่าสินทรัพย์สุทธิรวม

  ตารางสรุปภาวะตลาดธุรกิจจัดการกองทุน

  (หน่วย : ล้านบาท)

  --------------------------- -------------- -------------- --------------
  กองทุน                       ณ วันที่ 31                      
                              ธันวาคม                        

                              ปี 2552         ปี 2553         ปี 2554

  กองทุนสำรองเลี้ยงชีพ            514,237        574,075        615,259

  กองทุนส่วนบุคคล                216,501        277,220        316,516

  กองทุนรวม                    1,845,656      2,032,385      2,082,755

  รวม                         2,576,394      2,883,680      3,014,530
  --------------------------- -------------- -------------- --------------

  ที่มา: สมาคมบริษัทจัดการกองทุน (ข้อมูล ณ 31 ธ.ค. 2554)

แนวโน้มธุรกิจจัดการกองทุนปี 2555

ภาพรวมธุรกิจจัดการกองทุนยังคงมีการแข่งขันสูงในทุกประเภทธุรกิจ
โดยได้รับปัจจัยหนุนจากการฟื้นตัวของภาวะเศรษฐกิจภายในประเทศ
และการปรับตัวเพิ่มขึ้นอย่างต่อเนื่องของตลาดทุน
ซึ่งทำให้มีเม็ดเงินเข้ามาลงทุนในธุรกิจกองทุนรวมมากขึ้น
โดยกองทุนรวมเพื่อการเลี้ยงชีพและกองทุนรวมหุ้นระยะยาวซึ่งให้สิทธิประโยชน์ในการลดหย่อนภาษีก็ยังคงได้รับความนิยมต่อเนื่อง
ขณะที่กองทุนรวมตราสารหนี้ได้รับผลกระทบจากอัตราผลตอบแทนของตราสารหนี้ในประเทศยังอยู่ในระดับที่ต่ำ
และกองทุนรวมที่ลงทุนในพันธบัตรต่างประเทศ เช่น กองทุนรวมพันธบัตรรัฐบาลเกาหลี
เริ่มให้ผลตอบแทนลดลง ทำให้ความสนใจลงทุนในกองทุนดังกล่าวลดน้อยลง
ส่งผลให้การออกกองทุนรวมตราสารหนี้ชะลอตัวลงทั้งอุตสาหกรรม นอกจากนี้
ราคาหุ้นในตลาดหลักทรัพย์ฯ มีการปรับตัวเพิ่มขึ้นอย่างรวดเร็ว
ส่งผลให้ผู้ลงทุนทยอยขายหน่วยลงทุนในกองทุนรวมตราสารทุนเพื่อลดความเสี่ยง
แม้ว่าปัจจัยพื้นฐานโดยรวมของเศรษฐกิจจะยังคงดีอยู่ก็ตาม

1.  การจัดหาผลิตภัณฑ์หรือบริการ

    1.  แหล่งเงินทุน

ธนาคารและบริษัทย่อยมีแหล่งเงินทุนที่สำคัญตามงบการเงินรวม ได้แก่ เงินฝากประเภทต่างๆ
ตั๋วแลกเงินและเงินกู้ยืม และรายการระหว่างธนาคาร โครงสร้างเงินฝากและเงินกู้ยืม มีดังนี้

+----------------+--------+--------+-------+-------+-------+-------+
| รายการ         | ปี 2552 |        | ปี     |       | ปี     |       |
|                |        |        | 2553  |       | 2554  |       |
+----------------+--------+--------+-------+-------+-------+-------+
|                | จำนวน  | สัดส่วน  | จำนวน | สัดส่วน | จำนวน | สัดส่วน |
|                |        |        |       |       |       |       |
|                | (ล     | (      | (ล้า   | (ร    | (ล้า   | (ร    |
|                | ้านบาท) | ร้อยละ) | นบาท) | ้อยละ) | นบาท) | ้อยละ) |
+----------------+--------+--------+-------+-------+-------+-------+
| เงินรับฝาก       | 76,109 | 71.9   | 7     | 66.4  | 6     | 43.3  |
|                |        |        | 5,931 |       | 9,039 |       |
+----------------+--------+--------+-------+-------+-------+-------+
| ตั๋วแลกเงิน (บีอี)  | 20,228 | 19.1   | 2     | 18.4  | 6     | 42.4  |
|                |        |        | 1,045 |       | 7,651 |       |
+----------------+--------+--------+-------+-------+-------+-------+
| หุ้นกู้            | 5,836  | 5.5    | 1     | 12.5  | 1     | 11.1  |
|                |        |        | 4,262 |       | 7,707 |       |
+----------------+--------+--------+-------+-------+-------+-------+
| รายก           | 3,648  | 3.4    | 3,202 | 2.8   | 5,220 | 3.3   |
| ารระหว่างธนาคาร |        |        |       |       |       |       |
+----------------+--------+--------+-------+-------+-------+-------+
| รวม            | 1      | 100.0  | 11    | 100.0 | 15    | 100.0 |
|                | 05,821 |        | 4,440 |       | 9,617 |       |
+----------------+--------+--------+-------+-------+-------+-------+

เงินรับฝาก ณ สิ้นปี 2554 ลดลงร้อยละ 9.1 จากสิ้นปีก่อน
เนื่องจากธนาคารมีนโยบายระดมเงินทุนด้วยการออกตั๋วแลกเงิน และหุ้นกู้เพิ่มขึ้น
โดยหากพิจารณาการเพิ่มขึ้นของตั๋วแลกเงิน ณ สิ้นปี 2554 พบว่ามีสัดส่วนร้อยละ 42.4
ของเงินรับฝากและเงินกู้ยืมทั้งหมด ซึ่งเพิ่มขึ้นจากร้อยละ 18.4 ณ สิ้นปีก่อน

  นโยบายอัตราดอกเบี้ยเงินรับฝาก

คณะกรรมการบริหารสินทรัพย์และหนี้สิน (Asset and Liability Management Committee :
ALCO) เป็นผู้กำหนดกรอบการกำหนดอัตราดอกเบี้ยเงินรับฝากและอัตราดอกเบี้ยตั๋วแลกเงิน
สำหรับบุคคลธรรมดาและนิติบุคคล โดยมอบหมายให้คณะทำงานด้านสภาพคล่อง (Money Desk)
เป็นผู้บริหารจากสายและฝ่ายต่างๆ ที่เกี่ยวข้อง
พิจารณากำหนดอัตราดอกเบี้ยที่เหมาะสมในแต่ละช่วงเวลา โดยพิจารณาจากปัจจัยต่างๆ ที่เกี่ยวข้อง
อาทิ ความต้องการด้านสภาพคล่องของธนาคาร การแข่งขันของอัตราดอกเบี้ยในตลาดเงินฝาก
และแนวโน้มอัตราดอกเบี้ย ทั้งนี้
การปฏิบัติเกี่ยวกับการรับเงินฝากและการกำหนดอัตราดอกเบี้ยเงินฝาก
เป็นไปตามหลักเกณฑ์ที่ประกาศโดยธนาคารแห่งประเทศไทย

2.  การให้สินเชื่อ

  นโยบายสินเชื่อ

ธนาคารมีการกำหนดนโยบายสินเชื่อเพื่อให้ผู้ที่เกี่ยวข้องยึดถือเป็นแนวทางปฏิบัติที่ชัดเจนเป็นมาตรฐานเดียวกันและก่อให้เกิดประโยชน์สูงสุดแก่องค์กร
โดยนโยบายสินเชื่อที่จัดทำขึ้นมีลักษณะเป็นแนวทางดำเนินการ ครอบคลุม
หลักการพื้นฐานในการพิจารณาเครดิตที่กำหนดไว้แล้ว
สิ่งที่ผู้ปฏิบัติงานด้านเครดิตพึงระมัดระวังและหลีกเลี่ยง
และสิ่งที่ธนาคารสนับสนุนให้ดำเนินการเพื่อขยายเครดิตอย่างมีคุณภาพ

นโยบายสินเชื่อถือเป็นส่วนสำคัญที่ช่วยสนับสนุนการดำเนินการตามกลยุทธ์ของธนาคาร
เพื่อให้บรรลุเป้าหมายการให้สินเชื่อ
และสามารถควบคุมพอร์ตสินเชื่อให้เป็นไปตามระดับความเสี่ยงที่ยอมรับได้
มีการกำหนดสัดส่วนของพอร์ตสินเชื่อให้เหมาะสมตามประเภทธุรกิจ
โดยคำนึงถึงการกระจุกตัวและการกระจายความเสี่ยงของพอร์ตสินเชื่อต่อการเปลี่ยนแปลงภาวะเศรษฐกิจอย่างสม่ำเสมอ
และประเมินระดับความเสี่ยงโดยรวมให้สอดคล้องกับเป้าหมายที่กำหนด
รวมทั้งมีหลักเกณฑ์การให้สินเชื่อที่ครอบคลุมกลุ่มธุรกิจเป้าหมาย

  นโยบายการบริหารความเสี่ยงจากการให้สินเชื่อ

คณะกรรมการบริหารความเสี่ยง ทำหน้าที่กำหนดหลักเกณฑ์สินเชื่อแต่ละประเภท
โดยอ้างอิงจากนโยบายการบริหารความเสี่ยง (Risk Management Policy)
และนโยบายสินเชื่อ (Corporate Credit Policy)
ซึ่งหลักเกณฑ์ดังกล่าวจะประกอบด้วยเนื้อหาที่ครอบคลุมกระบวนการโดยรวมของการให้สินเชื่อทั้งก่อนการอนุมัติไปจนถึงการบริหารสินเชื่อ
โดยมีประธานสายเป็นผู้รับผิดชอบติดตามดูแลการบริหารความเสี่ยง

สำหรับสินเชื่อรายย่อย ธนาคารได้พัฒนาแบบจำลองความเสี่ยง Credit scoring
โดยใช้ข้อมูลทางสถิติของลูกค้าของธนาคาร
โดยผลการคำนวณจากแบบจำลองร่วมกับข้อมูลจากสำนักงานข้อมูลเครดิตแห่งชาติ National
Credit Bureau จะถูกนำมาใช้เพื่อประกอบการตัดสินการให้สินเชื่อ
ทั้งนี้เพื่อเป็นการรองรับเกณฑ์การดำรงเงินกองทุนของ Basel Committee for Banking
Supervision ตามวิธี Internal Ratings Based Approach – IRB

นอกจากนี้ ธนาคารจะมีการทบทวนและประเมินความเหมาะสมของนโยบายสินเชื่อ
และการปฏิบัติงานในกระบวนการสินเชื่อเพื่อให้มีการปรับปรุงแนวทางการบริหารความเสี่ยงที่เพียงพอ
โดยให้ทบทวนอย่างน้อยปีละครั้ง หรือเมื่อมีการเปลี่ยนแปลงอย่างมีนัยสำคัญ
เพื่อเสนอต่อคณะกรรมการบริหารความเสี่ยง

การปรับปรุงโครงสร้างหนี้

การปรับปรุงโครงสร้างหนี้เป็นการดำเนินการแก้ไขหนี้ทั่วไป และหนี้ที่มีปัญหา
เพื่อให้ธนาคารมีโอกาสได้รับชำระหนี้คืนสูงสุด
หรือเพื่อก่อให้เกิดประโยชน์สูงสุดในการดำเนินกิจการต่อไปทั้งลูกหนี้และธนาคาร
โดยเฉพาะลูกหนี้ที่ประสบปัญหาการชำระหนี้เนื่องจากผลกระทบทางเศรษฐกิจ
แต่ยังมีแนวโน้มที่จะดำเนินธุรกิจต่อไปได้ ทั้งนี้
การปรับปรุงโครงสร้างหนี้จะต้องคำนึงถึงความสามารถที่แท้จริงของลูกหนี้ รวมถึงอัตราผลตอบแทน
อัตราการรับชำระหนี้ และความเสี่ยงที่จะยอมรับได้ ทั้งนี้ จะต้องเป็นลูกหนี้มีเจตนาที่จะชำระหนี้
และวิธีการปรับปรุงโครงสร้างหนี้กับลูกหนี้แต่ละรายต้องมีการพิจารณาความเป็นไปได้อย่างสมเหตุสมผล
กรณีลูกหนี้ไม่ให้ความร่วมมือในการปรับปรุงโครงสร้างหนี้ หรือมีแนวโน้ม แก้ไขหนี้ไม่ได้
เจ้าหน้าที่บริหารสินเชื่อขออนุมัติดำเนินคดีต่อผู้มีอำนาจอนุมัติ
และโอนบัญชีลูกหนี้ไปยังหน่วยงานที่รับผิดชอบด้านกฎหมายโดยเร็วเพื่อให้ดำเนินคดีต่อไป

การติดตามหนี้ผิดนัด

ธนาคารมีนโยบายในการติดตามให้ลูกหนี้ผิดนัดทุกราย ชำระหนี้ทั้งหมดคืนแก่ธนาคารโดยเร็ว
โดยธนาคารจะประเมินความสามารถในการชำระหนี้ และความร่วมมือของลูกหนี้แต่ละราย
เพื่อกำหนดแนวทางการติดตามและแก้ไขหนี้ที่เหมาะสม
ธนาคารจะพิจารณาปรับปรุงโครงสร้างหนี้ของลูกหนี้รายที่ให้ความร่วมมือ
และมีแนวโน้มสามารถปฏิบัติได้ตามเงื่อนไขข้อตกลงใหม่เพื่อให้ธนาคาร
มีโอกาสได้รับชำระหนี้คืนสูงสุดและเหมาะสมกับความสามารถที่แท้จริงของลูกหนี้
กรณีลูกหนี้บางรายไม่สามารถชำระหนี้ หรือไม่สามารถติดต่อได้ หรือไม่ให้ความร่วมมือ
แต่ภาระหนี้สินที่ยังคงมีอยู่กับธนาคารยังคงเหลืออยู่เป็นจำนวนมากจึงเป็นหน้าที่ของฝ่ายกฎหมายหรือบุคคลภายนอกจะต้องสืบหาติดตามทรัพย์สินของลูกหนี้
เพื่อนำมาชำระหนี้โดยไม่มีความขัดแย้งทางผลประโยชน์ (Conflict of interest)

การอนุมัติการให้กู้ยืมและอำนาจการอนุมัติ

สินเชื่อรายย่อย
ธนาคารกำหนดอำนาจการอนุมัติตามระดับวงเงินและเงื่อนไขสินเชื่อตามระดับขั้นตั้งแต่ระดับหัวหน้าเจ้าหน้าที่ตลาดไปจนถึงหัวหน้าสำนักงานขายภาค
โดยมีฝ่ายควบคุมและตรวจสอบเครดิต ที่เป็นอิสระจากหน่วยงานด้านการตลาด
ช่วยทำหน้าที่วิเคราะห์และตรวจสอบคำขออนุมัติเพื่อแสดงความเห็นเพิ่มเติม
และเจ้าหน้าที่ตลาดมีหน้าที่ติดตามคุณภาพของการปล่อยสินเชื่อรายสัญญาที่ได้อนุมัติสินเชื่อ
คุณภาพสินเชื่อสำหรับลูกค้า โดยมีการผูกผลตอบแทนกับระดับหนี้เสีย นอกจากนี้
ธนาคารมีการบริหารความเสี่ยงระดับพอร์ตสินเชื่อผ่านการกำหนดตัวชี้วัดและเพดานความเสี่ยง
ซึ่งรวมถึงการกระจุกตัวของสินเชื่อ ซึ่งต้องรายงานคณะกรรมการบริหารความเสี่ยงอย่างสม่ำเสมอ

สินเชื่อธุรกิจ จะต้องได้รับอนุมัติโดยคณะกรรมการหรือผู้บริหารในระดับที่เหมาะสม
โดยอำนาจการอนุมัติจะต้องกำหนดให้สอดคล้องกับวงเงิน ประเภทธุรกิจ
ขนาดและความซับซ้อนของธุรกรรม

3.  ความสามารถในการดำรงเงินกองทุนของธนาคาร

กลุ่มธนาคารเกียรตินาคินได้ให้ความสำคัญกับการบริหารจัดการเงินกองทุนเป็นอย่างมาก
เพื่อให้มั่นใจว่ากลุ่มธนาคารเกียรตินาคินจะมีกลยุทธ์ในการรักษาระดับเงินกองทุนให้สูงกว่าเป้าหมายการดำรงเงินกองทุนที่กำหนดไว้
ณ วันที่ 31 ธันวาคม 2554 ธนาคารมีระดับเงินกองทุนต่อสินทรัพย์เสี่ยง (BIS Ratio)
อยู่ที่ร้อยละ 15.40 เพิ่มขึ้นร้อยละ 0.22 จากสิ้นปี 2553
สูงกว่าอัตราขั้นต่ำของธนาคารแห่งประเทศไทยที่ร้อยละ 8.50
โดยอัตราส่วนอัตราส่วนเงินกองทุนต่อสินทรัพย์เสี่ยงของธนาคาร มีดังนี้

+----------------------+---------------+--------------+---------------+
| เงินกองทุนต่อสินทรัพย์เสี่ยง | 31 ธันวาคม     | 31 ธันวาคม    | อัตราขั้นต่ำ      |
|                      | 2553          | 2554         |               |
| (ร้อยละ)              |               |              | ตามกฎหมาย     |
+----------------------+---------------+--------------+---------------+
| เงินกองทุนชั้นที่ 1        | 14.55         | 14.70        | 4.25          |
+----------------------+---------------+--------------+---------------+
| เงินกองทุนทั้งสิ้น         | 15.18         | 15.40        | 8.50          |
+----------------------+---------------+--------------+---------------+

4.  การบริหารสภาพคล่อง

ธนาคารกำหนดให้การบริหารสภาพคล่องอยู่ภายใต้การดูแล
และการกำหนดกลยุทธ์ของคณะกรรมการบริหารสินทรัพย์และหนี้สิน โดยมีคณะทำงานด้านสภาพคล่อง
(Money Desk)
เป็นกลไกสำคัญในการพิจารณาอัตราดอกเบี้ยให้สอดคล้องกับความต้องการด้านสภาพคล่อง นอกจากนี้
ยังมีฝ่ายบริหารเงินเป็นหน่วยงานหลักทำหน้าที่ในการบริหารสภาพคล่อง
โดยมีการบริหารฐานะสภาพคล่องอย่างใกล้ชิดทั้งในระยะสั้นและระยะยาว
ให้สอดคล้องกับปัจจัยภายใน ได้แก่ แผนการขยายธุรกิจและสภาพคล่องของธนาคาร
และปัจจัยภายนอก ได้แก่ สภาวะการแข่งขัน และแนวโน้มอัตราดอกเบี้ย ทั้งนี้
คณะกรรมการบริหารสินทรัพย์และหนี้สินได้กำหนดให้มีการทบทวนภาวะเศรษฐกิจ
และแนวโน้มอัตราดอกเบี้ยเป็นประจำ
เพื่อให้การบริหารสภาพคล่องทันต่อความผันผวนของเศรษฐกิจทั้งภายในและภายนอกประเทศ

ในภาวะปกติคณะกรรมการบริหารสินทรัพย์และหนี้สิน
กำหนดให้มีสินทรัพย์สภาพคล่องส่วนเกินจากที่กฎหมายกำหนดไม่ต่ำกว่าเงินฝากและเงินกู้ยืมครบกำหนดใน
6 สัปดาห์ข้างหน้า โดยมีการกระจายตัวของแหล่งเงินทุนที่เหมาะสม
ซึ่งแหล่งเงินทุนหลักของธนาคารมาจากเงินรับฝากจากลูกค้า
โดยไม่อาศัยแหล่งที่มาจากกลุ่มผู้ฝากเงินรายใหญ่ หรือสถาบันการเงินอื่นมากเกินไป นอกจากนี้
ยังมีการกระจายตัวในแต่ละประเภทและอายุครบกำหนด
รวมทั้งรักษาความสมดุลของแหล่งที่มาของเงินทุนและการใช้ไปของเงิน
สำหรับกรณีเหตุฉุกเฉินในภาวะวิกฤตต่างๆ ธนาคารมีการจัดทำแผนรองรับเหตุฉุกเฉินด้านสภาพคล่อง
เพื่อให้มีแหล่งสภาพคล่องเพียงพอที่จะรองรับการถอนเงินของผู้ฝาก
และธนาคารยังสามารถดำเนินธุรกิจต่อเนื่องอยู่ได้ไม่น้อยกว่า 1 เดือน

ธนาคารดำรงอัตราส่วนสินทรัพย์สภาพคล่องโดยเฉลี่ยแล้วไม่ต่ำกว่าร้อยละ 6.00
ของยอดเงินฝากและเงินกู้ยืมบางประเภท ตามเกณฑ์ที่ธนาคารแห่งประเทศไทยกำหนด โดย ณ วันที่
31 ธันวาคม 2554 ธนาคารมีเงินสดในมือ เงินสดที่ศูนย์เงินสด เงินฝากที่ธนาคารแห่งประเทศไทย
และหลักทรัพย์ที่ปราศจากภาระผูกพัน รวมเป็นจำนวน 28,622 ล้านบาท

5.  การจัดชั้นสินทรัพย์ การตั้งสำรอง และการตัดจำหน่ายหนี้สูญ

ธนาคารปฏิบัติตามหลักเกณฑ์การจัดชั้นสินทรัพย์ และการกันเงินสำรองของธนาคารแห่งประเทศไทย
และหลักเกณฑ์ที่คณะกรรมการบริหารความเสี่ยงพิจารณาเห็นว่าเหมาะสม

ธนาคารจะตัดลูกหนี้ออกจากบัญชี เนื่องจากเห็นว่าไม่สามารถที่จะเรียกชำระหนี้คืนได้ เช่น
ได้ดำเนินคดีทางกฎหมายแล้ว ลูกหนี้ไม่มีทรัพย์สินที่จะชำระหนี้ได้ หรือ ไม่มีบุคคลค้ำประกัน
หรือหลักประกันไม่มีค่าแล้ว ธนาคารสามารถดำเนินการได้ โดยการตัดจำหน่ายหนี้สูญ
และหนี้สูญรับคืน ให้ถือปฏิบัติตามข้อกำหนดของประกาศธนาคารแห่งประเทศไทย
และหลักเกณฑ์การตัดหนี้สูญของกรมสรรพากร
และหลักเกณฑ์ที่คณะกรรมการบริหารความเสี่ยงพิจารณาเห็นว่าเหมาะสม ทั้งนี้
การตัดลูกหนี้ออกจากบัญชีจะต้องไม่เป็นการเอื้อประโยชน์แต่กรรมการ ผู้บริหารระดับสูง
ผู้ถือหุ้นของธนาคาร หรือผู้ที่เกี่ยวข้อง หรือกิจการที่บุคคลดังกล่าวมีผลประโยชน์เกี่ยวข้อง

6.  ธุรกิจหลักทรัพย์ ดำเนินการโดย บล.เกียรตินาคิน มีรายละเอียดดังนี้

แหล่งที่มาของเงินทุน

เงินทุนส่วนใหญ่มาจากเงินกองทุน กระแสเงินสดที่ได้จากการดำเนินงาน
และการกู้ยืมเงินจากสถาบันการเงินบางส่วน เพื่อใช้เป็นเงินทุนหมุนเวียน

การอนุมัติวงเงินและอำนาจการอนุมัติ

บล.เกียรตินาคิน มีนโยบายในการพิจารณาอนุมัติวงเงินเพื่อซื้อขายหลักทรัพย์ให้แก่ลูกค้า
โดยพิจารณาจากหน้าที่การงาน ฐานะทางการเงิน และความสามารถในการชำระหนี้ของลูกค้า

การกำหนด Margin ของหลักทรัพย์

บล.เกียรตินาคิน กำหนดให้คณะเจ้าหน้าที่บริหารความเสี่ยง
เป็นผู้ทบทวนและกำหนดรายชื่อหลักทรัพย์ที่จะอนุญาตให้ซื้อในบัญชีมาร์จิ้นได้ (Marginable
Securities) และการปรับอัตรามาร์จิ้น โดยจะคัดเลือกหลักทรัพย์ที่มีปริมาณการซื้อขายในระดับสูง
และผลประกอบการดี หรือกำลังอยู่ในช่วงฟื้นตัว

นโยบายการลงทุนในหลักทรัพย์

บล.เกียรตินาคิน มีการลงทุนในหลักทรัพย์เพื่อบัญชีบริษัทในหลักทรัพย์ประเภทตราสารทุน
และตราสารอนุพันธ์ โดยมีวัตถุประสงค์เพื่อกำไรจากส่วนต่างของราคา
มีการกำหนดนโยบายการลงทุน หลักเกณฑ์
ระเบียบวิธีปฏิบัติเป็นลายลักษณ์อักษรและได้รับความเห็นชอบจากคณะกรรมการบริษัท

นโยบายการลงทุนจะคำนึงถึงความเสี่ยงในด้านต่างๆ ซึ่งประกอบด้วยการจำกัดวงเงินลงทุน
จำกัดประเภทหลักทรัพย์ที่อนุญาตให้ลงทุนได้ โดยต้องไม่เป็นหลักทรัพย์ที่อยู่ในกลุ่มเสี่ยง
จำกัดจำนวนหลักทรัพย์ที่สามารถลงทุนได้ ณ ขณะใดขณะหนึ่ง
จำกัดมูลค่าเงินลงทุนสูงสุดต่อหลักทรัพย์ใดหลักทรัพย์หนึ่ง และจำกัดผลขาดทุนต่อหุ้น
นอกจากนี้ยังจัดให้มีระบบการบริหารความเสี่ยง ระบบป้องกันความขัดแย้งทางผลประโยชน์
และระบบป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากรของบริษัท
ซึ่งปฏิบัติเป็นไปตามประกาศของสำนักงานคณะกรรมการกำกับหลักทรัพย์และตลาดหลักทรัพย์

ความสามารถในการดำรงเงินกองทุนสภาพคล่อง

อัตราส่วนเงินกองทุนสภาพคล่องสุทธิต่อหนี้สินทั่วไปของ บล.เกียรตินาคิน ณ วันที่ 31 ธันวาคม
2554 เท่ากับร้อยละ 125.43 เปรียบเทียบกับร้อยละ 7.0
ตามเกณฑ์ที่คณะกรรมการกำกับหลักทรัพย์และตลาดหลักทรัพย์กำหนด